
PRIJATELJI 

Napisao ŽIVKO JAKIĆ, 


^ j® poslužio, pa sreo prija- 

telja i umah od sredine načeo: 

»Poznam te, prijatelju, kap bistra i 

^^^^^dosjetljiva čovjeka, zato te molim, da 
mi dadeš kakav pametan savjet. Ne oklijevaj i ne 
šali se, znaš da te volim«, 

»Prvo, ja ne vadim pametne savjete iz džepa 
kao cigarete, a drugo, nemam još ni pojma, što ti 
se dogodilo.« 

»Dogodilo mi se na vlas ovo, što ću ti pripo¬ 
vijedati. Sjedio sam u kavani sa svojom nekada¬ 
njom poznankom, ili ako hoćeš točnije: sa svojom 
nekadanjom intimnom prijateljicom, Staro prija¬ 
teljstvo, danas tek uspomena. Grijesi iz mlađih 
dana. Bilo, pa se spominjalo. Dakle to, što 
sam ja sjedio u kavani s mojom nekadanjom po¬ 
znankom, još ne bi bilo ništa strašno, da se nije 
taj čas zbila nezgoda, nesreća, ili ako hoćeš toč¬ 
nije: katastrofa; taj je čas naime prošla mimo ka¬ 
vanu moja žena ,. , Ja svoju lijepu ženicu štujem 

i obožavam, ali eto-r- ona nas je vidjela, gdje 

zajedno sjedimo. Nije li to strašno? Noćas sam joj 
se kleo svim bogovima, da osim nje za mene ne 
postoji više ništa na svijetu, S kakvim ću dakle 
obrazom sada kući?« 

»Strašno, zaista. Propao čovjek. Vidim, gdje ti 
dršću pete,« 

»Od pete do glave sve mi dršće. Ne šali se, mo-. 
lim te ozbiljno, nego me svjetuj.« 

»Kako vraga, imaš dražesnu ženicu, pa ti još 
uvijek padaju na um nekadanje prijateljice.« 

»To je baš tako, kao da ja ;ebe pitam: kako 
vraga! kod kuće možeš da dobiješ fini biftek, pa 
ipak ti još pada na um gulaš u gostionici.« 

»Pametna si glava, svakako. Dakle na posao! 
Evo ti moga savjeta, a dajem ti ga rado, jer te vo¬ 
lim, Idi kući i drži se, kao da se nije ništa dogo¬ 
dilo, Ona te jamačno nije ni vidjela.« 

»Kako ne, vidjela me je ko ja sada tebe.« 


»Možda te je vidjela, ali te nije prepoznala,« 

»Uvjeravam te, da me je izvrsno prepoznala. 
Baš sam zaticao u kosu moje prijateljice ružu. Vi¬ 
djela me je, a ja sam se lecnuo i pocrvenio. Jasno 
sam vidio u njenim očima svoju sliku. Bio sam kra¬ 
san, stid me je i pomisliti, kako sam taj čas iz¬ 
gledao. Kao dječak zatečen u zlu poslu, kao de¬ 
ran, Upravo očajavam, S kakvim ću obrazom 
sada kući?« 

»Ne boj se ništa,« 

»Ne bojim se, ali ipak nisam posve siguran. Vi¬ 
dio sam vrlo dobro, kako joj se lice produljilo i 
naglo problijedilo i kako joj oči bljesnuše, I ubrzala 
je korake. Pošla je vanredno naglo. Vidio sam to 
tako živo, kao što sada tebe vidim. Dakle sam u 
vrlo neugodnu položaju,« 

»Onda poslušaj drugi savjet. Dođi kući i fućkaj 
ili pjevuckaj nešto, pa zapuši cigaretu i poigraj 
šimi.« 

»Ne znam šimi,« 

»Poigraj polku. Ona se na to ne će usuditi ni 
da pomisli o tebi što zlo, jer će držati, da ti je sa¬ 
vjest čista kao u djeteta,« 

»Da si ti vidio, kao što sam vidio ja, kako je 
stisnula usnice, onda ne bi tako govorio. Ta moja 
nekadanja prijateljica — poznaš Emu vrlo dobro 
i znaš kakav glas uživa. Moja žena poradi toga 
ne može ni njezinu sjenu da vidi; tako je mrzi, a 
ja sam se morao stoput zakleti, da moje prijatelj¬ 
stvo s tom ženom nije bilo ■ drugo nego vrlo po¬ 
vršno poznanstvo,« 

»Poznam ja tu famoznu Emu. To je zaista prava 
nesreća. Priznajem, da si zapao u situaciju, na ko¬ 
joj ti ne zavidim,,. No — spasen si, izvrsna mi je 
misao sinula u glavu, samo poslušaj. Ako ti počne 
prigovarati, a ti plani, uzviči se na nju i jednom 
riječi prosvjeđuj takovom žestinom protiv njezine 
tvrdnje, da ćeš je najprije smesti, zatim uskole- 
bati u njoj zlo mišljenje o tebi, a napokon utuviti 

uvjerenje, da se zacijelo prevarila i zamijenila tebe 
s drugim. Jesi li zadovoljan? Dakako. Čestitaj mi!« 

»To je, dragi moj, odviše brutalno. To je na¬ 
silje, koje ja na mojoj miloj, dobroj, maloj ženici 
nikad ne bih mogao počiniti. Da se uzvičem na 
nju? Da planem? Na moju malu? Nikada. Svjetuj 
me nešto pametnije.« 

»Dobro, pođimo, ja ću te pratiti do kuće, pa će 
mi možda putem sinuti koja bolja misao. Ti si, 
kako vidim, uzoran muž, jer ljubiš svoju ženicu 
do mahnitosti.« 

I obojica se zapute. 

Kada je ona stigla kući, bila je sva izvan sebe. 
Nije imala kada ni da se pravo razodjene. Novi 
šešir strgnula je s glave i bacila ga na krevet, a 
sama sjela na stolac i pokrila lice rukama. Disanje 
joj bijaše grčevito, brzo, duboko. Sada je sve na 
dlanu: on je vara, ona je ljuto prevarena. Sreća, 
kojoj još jučer nije vidjela granice, neizmjerna i ne- 
iskazana sreća, tako se brzo svršila. Sve je uni¬ 
šteno, njezin je život pokopan, A ona nije ni slu¬ 
tila, prepustila se iskreno, vjerovala je ludo sva¬ 
koj njegovoj riječi. To joj se tako čvrsto zabilo u 
glavu, da se nije dala potisnuti nikojom drugom 
mišlju. Suze, krupne i tople, potisnuše se na oči 
unatoč svemu zatomljivanju. 

Brzo je ustala i naglo se ushodala po sobi, a 
onda opet čas polaganije, pa čas brže. Zatim stane 
i pokuša da misli, ali uzalud, jer jedna ista misao 
gonila je sve ostale: prevarena! 

U najkraće je vrijeme stvorila odluku, punu po¬ 
nosa, mržnje i prezira. 

Otvori ormar i stane razgledavati: gomila stvari, 
odijela, nakiti, sve natrpano; što dakle da uzme 
najprije? Pobrat će i pobjeći kući, k materi, još 
prije nego što se on vrati. Sve se misli sabiše u 
jedno: Rastava! Svi će joj čestitati. Ta pod ovim 
nebom u ovakvu slučaju što joj još preostaje? 
Velike osnove valja izvesti umah i brzo, zato naj¬ 
prije sve iz ormara, onda u kovčege i-nikada 

više natrag. U ovakvim prilikama ne preostaje 
drugo do rastave od stola i.,, 

U kuhinji je služavka počela u taj mah cijepati 
drva, da naloži vatru i da priredi večeru; ribu, 
krasnoga šarana, što ga je sama — lakovjernica 
— jutros kupila i odlučila da večeras priredi na 
nov način-za njega! 

Potrči, te stigne u kuhinju i vikne: 

»Prestani, prestani!« 

»Milostiva, rnoram naložiti vatru za večeru.« 

»Ništa. Nema večere. Prestani!« 

»Ali, milostiva?« 


Gospođa bez daha lane: 

»Ne srdi me! Umrijet ću!« , 

»Ne rjazumijem, milostiva.« 

»I ne trebaš me razumjeti. Slijepa si! Da li se 
ti kaniš udavati? 

Znate, milostiva?! Već jedva brojim dane i sate, 
Jedva dišem od čekanja.« 

»Jesi li luđa? Nesretnice! Koja se god udaje, 
luđa je, nepromišljena, mahnita. Muškarci su ne- 
vrjednici, koji žene varaju, kad mogu.« 

»Milostiva, ja se ne bojim, moj nije kao drugi, 
on mene ne će varati,« 

»Otkuda to znadeš?« 

»Milostiva, zakleo mi se već stoput.« 

Brzo, kao da ju je netko poplašio, otrči u sobu. 
Ustavi se, da još malo razmisli, jer je nesabrana 
do ludila. 

On je dakle uistinu darivao u kavani ružom — 
— onaj izmet! On je dakle vara već godinu dana; 
upravo toliko, od vjenčanja. Ona je sebe čitavu po¬ 
klonila njemu s najtoplijom iskrenošću, da on jed¬ 
noga dana rekne; sit sam te. 

Zaplakala je glasno, kako još nikada u životu, 
i ridala je bacivši se svom snagom u kanape. Mr¬ 
zila ga je ovaj čas mahnito, očajno, beskrajno, naj- 
voljela bi, da ga pričeka i da mu sve to bez milo¬ 
srđa saspe u lice. Ali zna, da ne bi mogla ni na 
čas da podnese njegovu blizinu. Sada je sve jasno, 
ne preostaje joj drugo nego bijeg. 

Ustane i pomisli, da valja ipak majci najprije 
u listu javiti, što se dogodilo, da je tako pripravi 
na svoj dolazak. Majka je stara, srce joj je slabo, 
valja je svakako štedjeti. Zato sjedne, da piše, 

Zamoči triput pero u tintu, iscijedi ga kako 
valja, da po običaju ne zamrlja list, i namjesti se 
još udobnije. Zamisli se. Opet zamoči i stisne čvr¬ 
sto oči, Razmišljavala je vrlo mnogo. Još se nikada 
ovakovom pomnjom nije sabirala, kada se spre¬ 
mala da piše. Izvrsna misao, svakako valja nešto 
napisati, U listu ima prilike, da ga opiše fotograf¬ 
ski, da mu izvadi jetra i da mu prikaže svu dušu 
S veseljem će pisati, uništit će ga. Da, svakako. 
Ali... ne dolazi joj na um, ama upravo ne dolazi, 
Kao da se sve protiv nje urotilo. Čudan je posao 
pisati list. Opet se pomnjivo zamisli. Glavobolja, 
Zamoči još jednom, razmozga, glavobolja sve jača, 
onda tintu i pero spremi. Najveća je luda onaj, 
tko je izmislio pero, tintu i papir. Ipak je bolje, 
da razloži kod kuće sve usmeno, jer u listu nikada 
nije događaj dosta jasno opisan. 

On već dolazi! Dolazi — čula je njegove korake 
u hodniku. Pozna ih bolje nego svoje. Nekada ih 
je slušala uživajući u njima kao u Bethovenu, a 

sada su joj ti koraci odvratniji od vojničkoga 
bubnja. 

Skoči i uzruja se. Zakasnila na bijeg. Nevrijed- 
nik. Kako ga ljuto mrzi. Kako će se samo držati 
pred njom, koja je puna duboka i opravdana pre¬ 
zira. Popljuvat će ga; samo to zaslužuje. 

Već je pred vratima ,.. ona zadršće. 

Vrata se otvore. 

Njegov ga prijatelj potisne naprijed, onda uniđe 
sam, te zatvori vrata. Obojica se naklone sa smi¬ 
ješkom i s prijaznošću. 

Kad on opazi ženu blijedu, ozbiljnu, srditu, po¬ 
gleda prijatelja, a ovaj ga za znak hrabrenja gurne 
u leđa i potisne naprijed, 

»Ovo je moj prijatelj. Pozvao sam ga na večeru. 
Ne ćeš imati, je li, ništa protiv toga? Jesi li me 
već dugo čekala, mila i ljubljena?« 

Tek što je izrekao, ona kao ranjena lavica 
vrisne: 

»Kukavice!« 

»Ali!,,, Ali!,,,« I on i njegov prijatelj u veliku 
čudu uzmaknuše i još nekoliko puta ponoviše: ali. 

Iz nje provali bijes. Kidala je iz sebe i bacala 
u njega riječi, 

»Kakvoga imaš obraza, da mi stupaš pred lice? 
Kukavice! Kukavice! Kukavice!« 

Prijatelj: 

»Milostiva ,,, oprostite, ali zaboga svetoga ,.. 
zašto? .,. Zašto? ... 

A on se usudi da upita s neiskazanom njež¬ 
nošću: 

»Mila i ljubljena, što ti je? .,.« 

»Tamo, imaš je, ono ti je mila i ljubljena! Onaj 
izmet!« 

»Ja upravo ništa ne shvaćam, iznenađen sam... 
Mila moja, kako to misliš, koji izmet?« 

»Ona milosnica, s kojom si malo prije sjedio u 
kavani i poklonio joj ružu, Bestidniče! Njoj idi! 
Onome gadu!« 

Prijatelj zavapi: 

»Što, zar k mojoj ženi?« 

A on kao iz busije zaleti se u žrtvu; 

»Što si rekla za gospođu moga prijatelja?,,. 
Ludo! Što si to rekla? ,,, Strašno .,, ja sam izvan 


sebe .,. grozno ,,, Prijatelju, oprosti, ne zamjeri, 
oprosti! Oh ., 

Njezine oči postanu zrcalo, u kojem se natisnuo 
strah, stid, očaj, nesabranost. Htjede vrisnuti i 
pasti. Što je učinila? Zašto da smjesta ne izdahne ? 
Je li to ona učinila, ili je tek čula od drugoga? 
Vrtoglavica, bol u glavi, žalost: teško je uvrijedila 
gospođu prijateljevu,,. 

Prijatelj je pogleda, a ona mu se u svojoj potište- 
nosti, blijedosti i nevolji smili, te on progovori iza 
kratke, ali napete stanke: 

»Opraštam vam. Tu je naime po svoj prilici 
neki nesporazumak, jer inače ne mogu da shvatim. 
Milostiva se sigurno zabunila?« 

Ona više nije bila pri svijesti, pa zato i ne zna, 
što je iz nje progovorilo slabo i uplašeno: 

»Da, zabunila sam se ,,,« 

»Draga moja, ti si se zabunila, svakako zabu¬ 
nila, Ona dama gospođa je moga prijatelja. Zašto 
si takva?« — Onda se okrene prema prijatelju: 
»To ti je, amice, odatle, što sam ja zaboravio pri¬ 
općiti mojoj ženi, da si se ti pred mjesec dana 
oženio s gospođom Emom, A ti si se bio baš onaj 
čas, kad je moja ljubljena prolazila mimo kavanu, 
udaljio od našega stola, Smiluj se i oprosti meni 
i njoj.« 

Kad je gospođa otišla u kuhinju, reče on vrlo 
dirnut: 

»Jesi li je vidio? Zašto smo bili takvi? Ja se 
kajem. Žao mi je, što sam svoju milu, dobru ženicu 
ovako ružno prevario. Ali bog sam zna, da dru¬ 
goga izlaska nije bilo. Pa zato, amice, i tebi hvala.« 

Ona je onda u kuhinji vanrednu pomnju i svu 
svoju kuharsku vještinu upotrebila, da bude ve¬ 
čera što slasnija. Kuhala je s osobitom ustrajnošću 
i ambicijom, I doista, nikada ni prije ni poslije nije 
dvojici naših prijatelja večera išla u slast kao 
upravo ovaj put. Razvila se na to ugodna zabava, 
A prijatelj je kod ovako fine večere i čašice stara 
vina i kod vesela razgovora zaboravio na uvredu, 
nanesenu »njegovoj ženi«, da je, kad ga je doma¬ 
ćica, još uvijek zasramljena, na koncu večere mo¬ 
lila, da joj oprosti, zapitao u čudu: 

»A što se dogodilo, molim?« 


SUTON 


T iho lutam mirom sutonskijeh sjena; 

U njihovu krilu svoje tražim piite — 
— Dok na nebu zvijezde drhtureć se roje, 
A u dugom redu cvjetne krošnje šute. 


Granje stresa cvijeće na tog kasnog gosta 
I ko da mu pjeva pjesmu vječnih sanja, 

A1 on blijed i tužan bez pokoja sveđer 
Tiho luta mirom rascvjetana granja- 

Davoriti M. Robotič. 

III. e I N. 

bivanhana, kao u prvom činu. Noć. Dva visoka čiraka od 
mjedi gore desno i lijevo od ulaza u kameriju (gornji dio 
divanhane), 

Kaduna : (sjedi na sećiji s tespihom u ruka¬ 
ma, njiše se, kotrlja merdžane i šapće molitvu. Ti¬ 
šina. Iz dječije sobe izlazi Lebiba). 

Lebiba (bojažljivo): Majka! Je li došla da¬ 
dilja? Hoće li odnijeti maloga Asima? 

Kaduna: Odnijeće ga. Dadilja je dolje u ara- 
luku. Kako je djetetu? 

Lebiba: Bolje mu je. Počelo se opet igrati. 
Dala sam mu malo prije jabuku u šećeru, pa jede. 
Zar će zbilja odvesti dijete od mene? 

Kaduna: Govorila sam ja tebi, kćeri, okani 
se prkosa, ne možeš ti s njime na kraj izaći, a ti 
opet udarila njemu uz inad. Eto sada, što si za¬ 
služila, Za koji čas doće sluškinja i odnijeti dijete 
dadilji, 

Lebiba : Ali dijete ne može živjeti bez mene. 
Ono će plakati, trgati se, dok iznova ne padne u 
postelju. Tuđa ruka ne daje blagoslova. 

Kaduna : Ekrem ne će ni da čuje o djetetu. 
Ono mora, veli, još noćas iz kuće, ili će zlo da bu¬ 
de, I ja sam mu govorila i otac mu je to isto go¬ 
vorio, ali sve uzalud. Zastao tvrđo na jednom mje¬ 
stu, pa ni pedlja da bi pomaknuo. Takav je on, 
što jedamput odluči, to se više ne može promijeniti, 

Lebiba : Ja sam htjela, da se on pokaje, da 
uvidi svoj grijeh i da sramotu popravi, a on mene 
zato da od djece rastavi?! Evo već čitava hevta 
dana, kako s njime muku mtičim, a on sve jednako 
isti. Ne će ni trunka da popusti, već još traži, da 
se ja njemu pokorim, Pa kakav je to onda čovjek?! 

Kaduna: I treba da mu se pokoriš. On je 
tvoj -starješina. Dok sam ja bila u tvojim godinama, 
nisam se usudila ni u oči pogledati svome gospo¬ 
daru, a kamoli da bi mu još i prkosila. 

L e b i b a : Ali on traži, da ja samo njemu uga¬ 
đam i njegovim ćefovima, a djecu da prepustim 
sluškinjama, A meni se to gadi, odurno mi je i ne 
mogu toga da podnesem. Ja sam žena poođmakle 
dobi i čovjek sam, kao i ostali ljudi i majka šam, 
ja hoću, da se i moje želje i moje pravice prizna¬ 
ju, Ja znam, da on ne će prvi popušiti, a ja opet 
ne dam djeteta, dok u meni diše duša, pa makar 
se cijeli svijet poda mnom prolomio! 

Kaduna: Što si opet namislila!? Prođi se je¬ 
damput te svojeglavosti, pa da u miru odahnemo svi. 
Pusti nek nosi dijete, ništa mu ne će biti, a ti se 


primiri, pođi mu ruci i pokaj se, pa će sve dobro 
biti. A kad se i on smiri za nekoliko dana, možeš 
opet dijete povratiti. 

Lebiba: Ne dam ja svoga djeteta nikuda od 
sebe. Ja nikomu više ne vjerujem. On će njega 
ubiti ili otrovati, kao što ga je sinoć htio zadaviti. 
On je kadar sve počiniti, 

Kaduna (preneraženo); Zadaviti? Jesi li ti 
pri sebi? Što ti to govoriš? Otac da je htio svoje 
dijete zadaviti? Ti... ti si, ženo, pomahnitala! 

Lebiba: Nisam ja pomahnitala. Ja znam, što 
govorim. Da se on nije dotle izopačio, ne bih ni ja 
ovakova bila. 

Kaduna: Ma što je bilo, nesretnice, govori?! 
Kakvo je to proklestvo na našu kuću palo!? 

Lebiba: Sinoć, kad su Asim i Lejla zaspali, 
došao je u moju sobu i odvukao me od njih. Ja sam 
se otimala i vikala, a on je postajao sve gori i 
gori. Počeo je trgati jastuke, gristi drvo, lomiti 
pendžere i kidati sve, do čega je dolazio. Sav se bio 
rasprsnuo kao zapaljeni barut. Počela sam vriskati 
od straha, što me je grlo donosilo, U to se probudio 
mali Asim i dopuzao u njegovu sobu. Čim me je 
opazio u njegovim rukama, počeo je na sav glas 
cičati i vješati se meni za haljine. Om ga otkine od 
mene, a dijete se još jače privine uza me i izvrišti 
što je igda moglo .., Najednom sam opazila u polu¬ 
mraku dječije izbuljene oči i čula glas, kako grca. 
Pritrčim do njega i opazim, kako ga otac svojim 
ogromnim ručetinama stišče za vrat i davi,,. Krik¬ 
nem obezumljcna i zagrizem zubima u njegove 
prste, on vrisne i trgne ruke sebi — i dijete je bilo 
spašeno! Uzmem ga u naramak i kao luda istrčim 
i zaključam se s njime u svoju sobu. On nije više 
dolazio, a dijete je od toga zapalo u groznicu i sve 
desad je u postelji odležalo, 

Kaduna (obezumljena): Lebiba ... šta ti, . . 
to je da čovjek svisne ,. . Ja ., ja ne smijem mi¬ 
sliti ... pred očima mi se rađaju slike i krv se 
puši. .. zemlj a se prolama... i kuća se okreće na 
krovu . . . Zatvorite mi oči, ja ne smijem gledati... 
uđrite, lupajte, galamite, vičite,, , Ja ne smijem 
misliti,., Zaglušite mi misli,,, poludiću! (nasrne 
na snahu). Prokletnice! Vještice! Ti si krv posijala. 
Sjeme ti se zatrlo. ,, Stotine je godina bio mir u 
ovoj kući, i ti si ga otrovala, . , Nema više nigdje 
zekloništa,,. Pa šta hoćeš ti sa svojim pravicama? 
Kakve su još tvoje pravice? Zar si i to od mode 
naučila? Služi, robuj, pete liži svome gospodaru! 
Zato si stvorena i ni zašto drugo! ... 

Lebiba : Toga danas nema! Ja ne robujem! 
I mene je Bog stvorio, kao i njega. Evo tu duša, 
uvrijeđena, gori kao žeravica i vrišti za osvetom .,. 
Zaniječite, ako možete , ,, ugušite u meni dušu^ 
Možete li? Ne možete! Ne možete! Nema gospoda¬ 
ra, nema robova. .. ostao je čovjek gol, kao od 
majke rođen,,, I hoće da živi, hoće da diše i da 
radi, kako mu duša zapovijeda ... I hoće svima 
da bude jednak! 

Kaduna : E kad je tako, onda neka te slomi, 
neka te samelje, od volje mu. Ja,,, perem ruke 
i otresam vas od sebe. Eto vam, gložite se, kako 
znate! Ali dijete, dijete ću ja spasiti,,. Dijete je 
Božije, a nije vaše, Nek ide dadilji. Tuđa će mu 
žena biti bolja majka od tebe ,,, Barem će živo 
ostati, 

Lebiba : Ja sam ono rađala, a ne ti. Iz moje 
je utrobe, iz moje krvi i iz moje snage nastalo ono. 
Ja sam ga odvalila od sebe kao komad vlastitoga 
života. Pa neka ga kogođ otme, ako smije,,, Evo 
pokušajte, , ,! (stane pred vrata i raskrili ruke). 

2. PRIZOR, 

(Esma, Ekrembeg i prijašnji.) 

Ekrembeg (nasrne kao poplava. Govori na 
mahove kao da riče): Stani! Zaguši svoj glas, da 
ti disanje ne čujem! Zamri! Zar ti ne znaš, šta si 
ti od danas ovdje?! Sluškinja, da posuđe čistiš, 1 
ako ti nije pravo, na nozi da te izbacim! Šta je? 
Oborila si glavu, pritajila disanje ,,, Postala si 
manja od makova zrna. Eto, to je tvoja sila. Ne¬ 
stalo ti riječi,,, A ja da progovorim samo jednu; 
»Nisi mi više žena!« —^ i ti bi bila gotova! Nema 
toga suda, koji bi te spasao ,,, Eto vidiš, to je sve 
tvoje pravo,,, Uvuci u se dušu, pritaji se pa slu¬ 
ži,,, Gdje je dijete ,,,? 

Lebiba (tiho kao kroz plač): U sobi. Ono ne 
će nikome smetati. Ono se umije i samo igrati. Ne 
treba mu nikakve posluge. Ono će ostati tu u sobi 
na miru i cijeli dan će se zabavljati, a da nitko za 
njega ne će ni znati,, , 

Ekrembeg (Esmi): Uzmi dijete i odnesi ga 
dadilji! 

Esma (pođe): Hoću, beg, 

Lebiba (mrtvački): Čekaj! Šta hoćete s nji¬ 
me? Ja ću njega sama nadgledati. Nikoga ono ne 
treba. Meni nije teško, 

Ekrembeg: Nitko te ne pita! (Esmi) Uzmi 
dijete! 

Lebiba: Pa zašto ga nosite od mene? Ja eto 
šutim. Ne ću više ni jedne riječi progovoriti, 

Ekrembeg (Esmi): Uzmi dijete, kad ti ka¬ 
žem ! 

'Esma. (uđe u sobu): Odmah, 


3, PRIZOR, 

(Prijašnji bez Esme.) 

Lebiba (u strahu): Ekrembeg, molim te, ne¬ 
moj me od njega rastavljati, Šta je to? Ona je otišla 
u sobu. Ona će odnijeti dijete! Bože moj, pa šta 
sam ja skrivila toliko?! Zar ja ne smijem ni s dje¬ 
tetom svojim živjeti? Ja ,,, ja crna kukavica , , , 
Bolje bi bilo, da me je zemlja progutala, nego što 
sam se rodila, Ekrembeg, je T de, da je to sve laž, 
to-je samo tako, da me preplašite? Njega ne će 
nitko odnijeti? Nemoj me više plašiti! Ja ne mogu 
toga podnijeti. Srce će mi puknuti, A ja, , , ja ću 
biti odsada drugačija, Viđićeš ti, kako ću se ja iz¬ 
mijeniti, Ekrembeg, reci, progovori, da to sve nije 
istina. Zašto ne govoriš ,, .? 

Ekrembeg: S tobom ću ja poslije govoriti, 
A sada da se najprije ovo svrši,, , 

Lebiba: Pa ti,,, ti si zbilja naumio, da mi 
ođvedeš dijete! Čovječe ,,, brate ,,, imaš li ti srca, 
imaš li duše? Ja sam majka! I ti imaš majku, eno’ 
je tamo još je živa,,, (Kaduni) Majko, smiluj mi 
se barem ti,,, Ti znaš, što je dijete. Reci mu, nek 
mi ostavi sina, nek me ne rastavlja s njime ,, ,! 

Kaduna: Ja ne ću da se miješam u vaše 
stvari. Radite, kako znate ,, , 

Ekrembeg: Meni nitko ne treba soliti pa¬ 
met, 

4, PRIZOR, 

(Prijašnji i Esma s djetetom.) 

Esma: Evo, dijete je spremno! 

Lebiba (vrisne i poleti prema njemu): Asime, 
šine! 

Ekrembeg (zaustavi je): Pusti! Ne prilazi 
mu više! 

Lebiba (očajno): Zar da ja ne priđem svome 
sinu? Kako to može biti?! Zar ja ne smijem više 
ni zagriliti svoga jedinca. Ja moram uzeti svoje 
dijete. Njemu će biti zima ,,, 

Ekrembeg: Ni dotaknuti ga se više ne smi¬ 
ješ ,,,! 

Lebiba: Ubite me na mjestu, zakoljite me! 
Ali dajte mi samo, da ga privinem uza se, da ču¬ 
jem, kako mu srdašce kuca, kako mu duša diše , , , 

Ekrembeg: Ne zadržaji nas! Pusti je, neka 
ga nosi! Nosi! Šta si stala?! Podaj dijete dadilji,,,! 

Lebiba (očajno): Ekrembeg, ruke ti ljubim, 
nemoj ga od mene nositi! Služiću te, poštivaću te, 
blagosiljaću te čitavog života, ako nii ga ostaviš. 
Ja sam sebe zaboravila, ja ne znam više za se, meni 
više nije do mene, ja mislim samo na svoje dijete, 
samo njega da ne izgubim. Evo radi, šta god hpćeš 
od mene, tvoje sam vlasništvo. Možeš me i na vatri 

peći, ako hoćeš. Biću ti robinja, pod tvojim ću no¬ 
gama spavati, za vratima ću živjeti,., samo mi 
ostavi dijete... Je 1' de, da ga ne ćeš odnijeti? 
Ja znam ,ti si dobar, ti imaš srca, ali ja sam bila 
kriva, da si ti takav postao. Ja sam te dotle dovela 
Oprosti mi! Nemoj me ubijati! Povrati mi sina. 

Kaduna: Ostavi joj dijete! Ne će ona više 
prkositi, (pauza). 

Ekrembeg (hladno): Podaj joj dijete! 

L e b i b a (zagrli dijete i zaplače); Sine moj, pu- 
poljče moj, ti suzice majčina! Kako su očice mutne, 
i lice ti je blijedo. Ne će više mali Asim bolovati. 
Ozdraviće on svojoj majčici. A majka će mu sva¬ 
šta kupiti: srebreni džeferdar, šarena kolica i bi¬ 
jele, bijele haljinice, 0 biće lijep moj sin, kad od¬ 
raste, Imaće malu kudravu glavicu i velike sjajne 
oči! Cijeli će se svijet za njim okretati, A on će 
stupati ponosno i mimo i gledati samo preda se, 
uvijek preda se, A svijet će onda govoriti: »Vidiš, 
kako je to pametno momče! Čije li je, Bože dragi? 
I niko ne će znati, da je to moj sin, da sam ga ja 
rodila i odranila. Je 1' de, sine, da će tako biti. Kli¬ 
ma glavicom,,,! Dušica moja mala! Ekrembeg, 
pogledaj u ovu kapljicu rose! Vidi, kako te radosno 
gleda, ustašca mu se smiješe na te, kao da te pre¬ 
poznaje, a istom je nekoliko dana s tobom .,. Zašto 
ga ne pogledaš? Svrati oči bar jedamput na njega 
i vidjećeš, kako će ti omiliti,,, ! 

Ekrembeg (mrko): Nosi mi ga s očiju! Mo¬ 
gao bi mu moj pogled naškoditi. Pun je otrova. Ja 
nisam više pri sebi i samo još časak, pa ću opet 
planuti... 

L e b i b a : A da ga pogledaš, odmah bi ga za¬ 
volio i postao drugačiji, 

Ekrembeg (bijesno): Nosi ga! 

L e b i b a : Dobro, Odmah ću ga uspavati.., 
(ode). 

Ekrembeg: A onda dođi, da i s tobom raš¬ 
čistim! 

Kaduna: A ti, Esma, reci dadilji, da ne ćemo 
dijete davati, Ostaće kod kuće. 

Esma: Hoću, hanuma, (ode). 

5. PRIZOR. 

(Ekrembeg i Kaduna.) 

Kaduna: Eto, sine, sve se dobro svršilo. Ona 
se pokajala i popravila, A sad je na tebi, da i ti 
malko ublažiš tu vražiju ćud. Nemoj je više mučiti. 
Žena ti je, drug ti je, grehota je, a bogme i sramota, 
sine. Naša kuća nije nikad na ružan glas izašla. U 
njoj su se rađale paše i veziri i drmali svijetom... 
i nije lijepo, da se danas radi tebe prevrću u grobu 


i proklinju, što su izrod iza sebe ostavili. Popravi se 
i ti i budi joj pravim gospodarom, a ne zulmćarom. 

Ekrembeg: Sve će dobro biti, ako ona htjed- 
ne ,,, a ako ne htjedne . ., e onda .,, 

Kaduna: Hoće ona, sine, hoće. Pa ako ništa 
više, a ono — primiriće se radi djeteta. Vidio si, 
koliko nad njim strepi.,, (polazeći) Hoćeš li, da 
vam večeru pošaljem ,,, 

Ekrembeg (mrko): Ne ću. Jedem svoje đži- 
gerice i svoju utrobu, to mi je hrana, I još sam eto 
živ! Još se nisam do kraja iz jeo ,., 

Kaduna: Sve će to proći, i sutra, kad se pro¬ 
budite, ne ćete se više ni sjećati, što je među vama 
bilo. Sve će vam biti kao san, 

Ekrembeg: Da Bog da, majko .., ! 
Kaduna: Ja vam kažem. A sad idem kla¬ 
njati, pa onda u dušak. Večeras ću barem mirno 
spavati, 

6. PRIZOR. 

(Ekrembeg i Lebiba.) 

Ekrembeg pusti kapke na stepenicama i za¬ 
ključa ih, a onda otvori prozore iza mušebaka, da 
udahne svježega zraka.) 

Lebiba (izađe iz sohe): Nešto si me zvao, 
Ekrembeg : Jesam, 

Lebiba: Evo došla sam,,, (pauza.) Dijete je 
zaspalo. Prekrstilo ručice na prsima, a na ustašcima 
mu ostao smiješak još od prije .,, 

Ekrembeg : Opet dijete! Ti baš kao da si se 
zaklela, da me s njime bez prestanka dražiš . ., 
Lebiba: Pa zar ti ne smijem o njemu govo¬ 
riti. Ja zaista nisam znala .,, Trebaš li štogod? 

Ekrembeg: Trebam tebe. Zar ti ne vidiš, šta 
ja hoću od tebe? (uzme je za ruku i zgrozi se.) Uh, 
kako si hladna! Kao da si od leda. A ipak toliko 
žudim, da te privij em uza se i da te rastopim na 
ovom ludom raspaljenom srcu. 

Lebiba: Umiri se, Ekrembeg! Da ti možeš 
raspolovit svoje srce, kao što bih ga ja raspolovila, 
sve bi drugačije bilo,,. Ali ja sam malo prije vi- 
dila u tvojim očima nešto strašno, nešto, od čega 
mi je cijela duša pretmula, ,, Ti si zamrzio svoj 
vlastiti porod, (pauza.) Ja priznajem, ti si moj go¬ 
spodar, a ja sam tvoja žena. Vlastan si, možeš sa 
mnom raspolagati, kako te je volja.,. Ali daj mi, 
da budem i majka. Raspolovi svoje pravo i pusti 
me, da probdijem neko vrijeme uza svoje dijete, 
dok sasvim ne ozdravi, A onda je druga polovica 
sasvim tvoja .,, 

Ekrembeg: Da te raspolovim? Zar danas, 
poslije tolikih muka, što sam ih proživio, da te pre¬ 
pustim nekome drugome? Pa ko mi te može oteti 
i ko mi te smije oteti? Eto pogledaj u te pendžere. 

zidove i kapije, sve je zaključano, sve je zatrpano 
drvljem i kamenjem, da ni sunčev tračak ne dopre 
do tebe, da budeš samo moja, da samo ja uživam 
tvoju ljepotu i da samo za me živiš. Zar ne vidiš, 
da mrzim svom snagom svoje krvi svaku tvoju mi¬ 
sao i svaku tvoju želju, koja bi te od mene otela. 

I nisam ja tvoj gospodar, to je laž, ja sam tvoj rob, 
tvoj sluga! I sve ono, što ti hoćeš, to od mene biva! 
Ti si htjela, da ja zamrzim na svoju rođenu djecu, 
i ja sam zamrzio ,,, 

Lebiba : Ne, ne, ne! To nije istina! To ja ni¬ 
sam htjela, 

Ekrembeg: Jesi! To si htjela za cijelo ovo 
vrijeme, dok si sa mnom pandžu lomila, dok si me 
grizla, dražila i dok si me eto u zvijer pretvorila, 
pa to hoćeš i sada, kad tražiš od mene, da te nje¬ 
mu prepustim, da te raspolovim. Ne, Toga više ne¬ 
ma, dok sam ja tvoj gospodar! Jedno sam otpremio 
iz kuće, a drugo ću zadaviti, ovim ću ga prstima 
zagušiti, ako mi te bude otimalo .,, 

Lebiba: Ne, ne, ne! Ne govori toga! Ja to ne 
mogu slušati! Krv se u meni smrzava. Kosa mi ra¬ 
ste ,,, Srce mi prestaje kucati... Ja sam majka! 
Ja sam majka! 

Ekrembeg; Ne, ne, ne! Ne, Lebiba! Ti nisi 
majka, ti si žena! Tvoje je tijelo puno krvi, puno 
snage, tvoji su bokovi čvrsti kao gvožđe! Ti si kre- 
men, ti si čelik ... k majka je nešto blijedo, nešto 
mlitavo, bez vatre i bez snage! Ja sam vidio danas, 
šta je majka! Dok si plakala za djetetom, bila si 
malena, sitna, kao zrno od pšenice, a kad si se bo¬ 
rila sa mnom za svoju čast i za svoj ponos, gorila 
si kao lavica, kao barut, kao ekrazit,,, Da, da, da! 
To si ti! To sam ja! I to smo mi svi! Siloviti, snažni 
i ponosni! Zato sam ja poludio za tobom, zato sam 
ja spreman i klati i ubijati i daviti radi tebe ,,, 

Lebiba (krikne): Ekrembeg! Osvijesti se! Ti 
si u bunilu! Dok sam se ja klala s tobom, nisam 
bila ovo, što sam sada, bila sam živina, uzbješnjela 
neman, a sad nisam više, sad sam se preobrazila.,. 
Promijeni se i ti, budi čovjek, budi otac,,. 

Ekrembeg; Sad ne mogu ništa drugo posta¬ 
ti, sad sam samo muškarac, nadražen i razjaren 
muškarac. Pred očima mi se smračilo! Ništa ne vi¬ 
dim. Znam samo još to, da si moja i da te nikome 
drugome ne dam! Pa ni rođenome djetetu,.. ! 

Lebiba: Ekrembeg! Ti nisi taki, ti si bolji... 

Ekrembeg: Ja nisam bolji! Ja postajem 
svaki čas sve strašniji, sve grozniji. Mijenjam se 
kao vrijeme, I bjesnim kao vrijeme ... 1 ako ovako 
dulje potraje, raspašću se od zla ,., oči će mi iscu¬ 
riti , .. Čitava mi se ponutrica pretvorila u plamen 
i dim, hoće da me raznese,,, (umolnim tihim gla¬ 


som) Je r đe, Lebiba? Ti se ne ćeš više opirati. Ti 
ćeš biti moja. Tvoje su kose još nepomršene, a nje¬ 
dra još nedotaknuta. Daj mi, da duboko u njih za^ 
ronem prste, da ti se srca dotaknem, da ti dušu na¬ 
pipam ,,, Ničije te oko nije gledalo osim moga, ni¬ 
čija te se ruka nije dotakla, osim moje. Četiri sam 
godine čeznuo za tobom. Sve sam žene i sve grijehe 
zamrzio i odgurnuo, i ako sam koju zavolio, bilo 
je to radi tebe, sjetio sam se na tvoju ljepotu, i na 
slast, koju sam s tobom oćutio, tebe sam u njoj lju¬ 
bio tebe, jer ja i ne bih mogao nikoga više voliti 
do tebe,,, Hodi, dođi, sve mi tijelo gori za to¬ 
bom ,,, Lebiba , - (traži je rukama.) 

Lebiba (preda mu se mrtvo u naručaj): Evo, 
kad ne može drugačije, ja popuštam. Sili više ne 
mogu odoliti. Evo uzmi me, (pauza.) (U sobi se 
očuje jedva zamjetljiv dječiji plač.) Muči me. Gri¬ 
zi me! Izlomi me! Radi, što god hoćeš, u tvojoj sam 
vlasti. Ja nemam više ni svoje volje ni svojih že¬ 
lja, bez duše, bez srca, bez same sebe postala sam 
stvar, a ti si mi vlasnik. Sve sam te do sada ljubila, 
a sad ti se eto predajem, bez ikakvog osjećaja, kao 
na prodaju, 

Ekrembeg; Oh kako si lijepa, Lebiba! SVa si 
lijepa: i tu.,, i tu ... i tu , . , Skapao sam za to¬ 
bom! Cijele sam noći i čitave dane samo o tebi mi¬ 
slio i o tebi govorio, — I sad si opet moja! Daj, pro¬ 
govori! Ujedi me do krvi, da me zaboli, da osjetim, 
da to nije laž, da je to istina,,, da ja to ne sa¬ 
njam , , , 

Lebiba (poljubi ga bez čuvstva) : Evo, istina 
je! Sve je istina! (pauza. Dječiji glas: Majka-a-a-a!) 

Ekrembeg: Tako, tako! Hoću, da postaneš 
ja ,,, da te u se upijem , , , i da budem dvo¬ 
struk, dvaput veći i dvaput jači , , , Tako , , , sve 
dublje toneš u me , , , utapaš se , , , Osjećaš li, 
kako te nestaje, kako te moje tijelo srče i guta i 
pije , , , Tako, vidiš , , , Sad smo jedno, sad smo 
nerazdruživi! Ti moja, a ja tvoj! A sad ćemo ovako 
sjedinjeni i zagrljeni , , , onamo , , , u postelju, , , 
Lebiba (kao omamljena vrisne.): Ekreme! 
(opet zagrljaj. Pauza. Dječiji glas: Majka-a-a!) 
Lebiba (trgne se) : Čekaj , .! Kao da plače 1 
Ekrembeg: Nitko ne plače. Hajdemo , , , 
Lebiba : Čekaj , , , Čula sam dječiji glas. To 
je Asim vikao, (pauza. Dječiji glas i plač: Maj¬ 
ka-a-a!) Jest to je on. Zar ne čuješ, kako plače? 

Ekrembeg: Ne izmiči mi se! Kako ti je tijelo 
glatko! Srastao sam se s tobom, Srastao! ... i čini 
mi se, da bi mi cijelu utrobu iskinula, kad bi se 
otrgnula od mene. Ne miči se! Srce ćeš mi iščupati, 
Lebiba: Pusti! Ja moram dijete pregledati. 
Bolesno je . . , 


7 / 



Godi; 

Ekrembeg (besvjesno) : Šta? Dijete plače? 
Zar ćeš me ostaviti? Zar ćeš otići od mene? Radi 
njega? Radi djeteta? 

L e b ib a : Pusti me! da ga uspavam! Bolesno je, 

Ekrembeg: Ne, ne, ne! Ne ću da te pustim! 
Ne mogu te pustiti . . Šta? Šta si htjela? Dijete 
uspavati? Čekaj , , , Ti ostani . .. A ja ... ja ću 
ga uspavati . . ,! 

Lebiba (iznenađeno.) Zar ti , ,? Ekreme, po¬ 
kajao si se , ,? Ne mrziš više svoga djeteta , , , 

Ekrembeg (u bunilu.): Ne! Ne mrzim ga 
više . . . 

Lebiba (obasjana majčinom radošću.) : Kako 
je to lijepo! Idi . . .! idi , ,! I tiho ... kao otac ... 
podigni jorganćić, nasmiješi mu se . . . Pogladi ga 
po ćelu i po kosi , , . zanjihaj polako ljuljačku , , . 
i vidićeš, kako će odmah zaspati . . A ti! Tvoje će 
srce obujmiti očinska radost ... i ne ćeš više ni 
samoga sebe prepoznati , , , Vidićeš, kako ćeš se 
promijeniti, Takog te hoću, takog ću te opet zavo- 
liti i sve će hiti oprošteno i zaboravljeno. Idi! Za¬ 
što čekaš ,..? Šta se skanjuješ .,.? (pauza. Dječiji 
glas: Majka-a-a!) 

Ekirembeg (naglo ulazeći u sobu.) :. Odmah 
ću se povratiti , ,! 

Lebiba (sama) : Hvala ti. Bože! Sad mi je 
duša na miru. (osluškuje.) Ništa se ne čuje . . . ne 
plače . , . Sad ga ljulja , , , škripi bešika , . . Bo¬ 
že! Hvala ti za tu radost , . ! (izlazi Ekrem kao 
sablast. Iz njega izbija užas, kao iz utvare.) Šta je? 
Spava li? Zašto dršćeš? Je li zaspalo . .? 

Ekrembeg^« bunilu): Spava ... Ne će se 
više probuditi , , , 

Lebiba: A ti, što si takav? Je li se štogod 
dogodilo? 

Ekrembeg: Ništa, Šta bi se dogodilo . , ? 

Lebiba: Možda te boli duša.., što si ga do 
sada mrzio? Kajanje ,, ? Srce ti se steže ,, ? 

Ekrembeg : Da, da, da! Previše je . . , pre¬ 
više . , I ja sam čovjek . . , Glava me boli. Hoće 
mozak da mi prsne. Tu, kao da me obruč steže! 

Lebiba : Hodi ovamo na sećiju! Tako! Spusti 
se tu na šilte . . , Sav si slomljen, jadniće! Mnogo 
si pretrpio. Ali to će proći! Nasloni se na moje 
rame. Čuješ li, kako mi srce lupa. To je od pre¬ 
velike radosti, što si se izmirio s djetetom . , . 

Ekrembeg (umobolno) : Lebiba! Treba mi 
utjehe. Govori mi samo tiho, blago , , , mekano, , . 
Nemoj se ni maknuti, ostani tako! Nemoj ni da bi i 
malo uzviknula . . , čini mi se, da ću poluditi , . , 
Hoću da mi prostruji tvoj glas kroz dušu, kao maj¬ 
čino mlijeko ... Ti imaš tako topao glas , , . Go¬ 
vori, Lebiba . , . Uspavaj me svojim glasom. Hoću, 
da zaboravim , , , 


Lebiba ^tepa mu i gladi ga po kosama) : Bi- 
jedniće moj! Kako ti je teško , . ! Čelo ti gori kao 
na vatri , , ! Proće to . , , Sve će to proći kao 
mutna voda. Ne brini se ti, dok sam ja uza te ... 
Jest, to sam ja, tvoja Lebiba, To je moja ruka, . . 
I kose su moje , , , Kako si ti dobar. Izmučio si se 
jadniće, do polusmrti izmučio,. . Umiri se, srećo 
moja . . . zaklopi oči i spavaj . , . usni , , , zabo¬ 
ravi sve. Polako . . . Gospodaru moj . , . Zar me 
više ne prepoznaješ? Muči li te još uvijek? Ništa 
te više ne boli? Je 1' de, da te ne boli? 

Ekrembeg (kao preobražen) : Šta se to zbiva 
sa mnom, Lebiba? Ja osjećam u duši nešto slatko, 
ugodno, kao da mi nečija ruka srce miluje i dušu 
tetoši, kao da slušam nekakvu pjesmu, koju nitko 
dosada nije slušao . , , Sav sam lagan . . , spao 
je s mene sav teret . . . Sad mi je tako, kao da 
sam ispao iz ptičjeg krila, , , Šta smo mi to radili, 
Lebiba? Jesmo li se Bogu molili? 

Lebiba: Jesmo, gospodaru! I sad nam je 
lakše. Sad smo bolji , . . 

Ekrembeg (bolno) : NE) ne, ne! Ti ne govoriš 
istine! Tu, u grudima ... tu mi nešto kopka, kop¬ 
ka, nešto me grize, nešto me boli . , . boli . . Ka¬ 
men mi pritište srce, hoće da ga zdrobi ... Brdo 
se navalilo na me, I mozak mi še puši . . , Kosti 
mi se raspadaju , , , i kičma, kao užarena cijev 
prolazi kroza me i slazi mi niz leđa , , , Šta je to 
sa mnom? Gdje sam ja? Jesam li ja kakvo zlo 
počinio? ... 

Lebiba: Umiri se, gospodaru! Ti nisi ništa po - 
činio , , ti si samo dobro uradio . , . 

Ekrembeg (kao da doziva događaj u pamet): 
Čekaj .. , , čekaj ... Najprije si mi glavu položila 
na svoje rame i onda ... i onda si počela govo¬ 
riti , , , i riječi su padale na moju dušu kao jutar¬ 
nja rosa ... i teret, što mi je srce pritiskao, pola¬ 
gano je nestao, izgubio se, i meni je bilo lakše , . , 
Ali prije . , , prije . , ,, šta je prije bilo? , . , 
Ničega se više ne sjećam, Um mi se zamračio , . 

Lebiba : Ne sjećaj se više ničeg, što je prošlo. 
Ono se više ne će povratiti. 

Ekrembeg: Ali ja moram znati, šta je sa 
mnom bilo? Šta se to navalilo na me, pa me steže, 
davi, guši . . , Oh, kako je strašno ničega se ne 
sjećati ... Ja ništa više ne shvaćam , , , Jesam 
li ja poludio ili sam još pri svijesti,,? Zašto sve 
pilji u me? Kakvi su to milijoni očiju. Rešetke , . . 
željezna vrata . . . drveni kapci . , . kapije , , . 
balvani , , . mandali ... Ja sam u ludnici ... u 
špilji, pod zemljom, ili nad zemljom. Gdje sam ja? 
Aaa , , , Ja sam zadavio svoje dijete! Eno ga ta¬ 
mo zakopanog u dušeke i jastuke , , Ja sam ubo¬ 
jica! Krv mi se pomračila ... 

Lebiba (s grozom): Šta ti to govoriš , , ,? 
Ti si dijete , , . svoje , , dijete , , , moje dijete . , 
Ti si ga — zadavio? 

Ekrembeg: Ko si ti? Aaa .,, ? To si ti. . 
moja žena! Radi tebe sani ja to učinio . . I Tebe 
sam htio da otmem! Da, da, da! Sad znam! Sad si 
moja! Sad mi te više nitko ne će uzeti . . , (zgrabi 
je objeručke. Borba. Čiraci se prevale. Nastane po¬ 
puna tmina. Čuje se roptanje, otimanje krika i 
vrisak ). 

Lebiba: Pusti! Zadavićeš me! Ne grizi! Za- 
klaćeš me! 


Ekrembeg: Krvi tvoje da se napijem. Tijela 
tvoga da se najedem! 

Lebiba: Ubojice! Razbojnice! Dijete si mi 
zadavio! U pomoć! U pomoć! (u donjem boju očuje 
se strka i glasovi.) 

Ekrembeg fzatvori joj usta) : Ne viči! Nitko 
ne smije prije dana ovamo! A onda neka svijet pro¬ 
padne , . , 

Lebiba: Pusti me! U pomoć! 

Zijahbeg (lupa u zaključane kapke): Hej, 
šta je to? Otvori! 



DALMACIJA: MAKARSKA, DONJA LUKA, 


Ekrembeg (trgne se): Ko je to? Žandari?! 
Ovamo ne smije nitko do jutra! 

Lebiba (istrgne se): Pusti me! Gdje je moje 
dijete, moje dijete? (trči prema vratima dječije 
sobe.) 

Ekrembeg (za njom): Lebiba! Ne bježi! 
Spasi me! Sav ću se raspasti! 

Zijahbeg (ponovo lupa) : Kakva je to vika? 
Hoćeš li otvoriti! 

Ekrembeg: Otac? To si ti? To nije nitko 
drugi? Govori! Ja ne smijem otvoriti, 

Zijahbeg (lupa i viče) : Otvori! Hoću da vi¬ 
dim, šta se to radi gore! To, što vi činite, dodijalo 
bi i Bogu, a kamo li ne će meni iznemoglu starcu. 
Zar čitav Božiji dan galamu slušati, pa onda i u 
noći nemati mira! Sram vas bilo! Otvori! 

Ekrembeg (sabire se i dolazi k svijesti) : Od¬ 
mah ću ja otvoriti! (vadi ključ i otvara kapke) Ni- 
sam kriv! Nemoj mene samog kriviti , , , Najprije 
dobro promisli, a onda osuđuj. Evo uniđite! 


7, PRIZOR, 

(Ekrembeg, Zijahbeg, KadunaiEsma,) 
Zijahbeg: Šta je to? Kakav je to mrak? Ni¬ 
šta se ne vidi, Ponesi svijeću! (svijetlo) Šta je to 
bilo među vama ,, - ? 

E k r e m b e g : Ubio sam dijete! 

Zijahbeg (zaprepašteno) : Ubio dij ete? 

K a d u n a C vrisne) : Majka mi moja! Kako . , ? 
Ekrembeg: Evo ovako! , . , 

Zijahbeg: Nesretniče, šta si uradio! 
EkrembegYsa čudnim suludim smijehom): 
Šta sam uradio? Ne znam. Ni ja sam ne znam, šta 
sam uradio. Sve mi to izgleda kao nekakva igra, 
nekakva šala, Božija ili đavolska, ne znćun već, ko 
je pravi moj gospodar. 

Zijahbeg: O, da te zemlja proždre! Grom da 
te zdrobi! Zar ni jesi mogao Boga dozvati u pamet: 
Zar si dotle pao, da se ni njega nisi više mogao 
sjetiti. 

Ekrembeg: Da, Sjetio sam ga se i vidio 
ga. I njega i đavla, obojicu: Kad sam ulazio unutra, 
da ga zadavim, čudan sam san usnio , . . Možda je 
to i priviđenje, možda sam to negdje i čuo ili pro¬ 
čitao, ko bi znao, kako se to zbiva u našim dušama. 
Ne jednom obrazu moga sina sjedio je Bog, a na dru¬ 
gom đavo. Obadva manja od makova zrna. Đavo 
je vikao; Ubil A Bog je vikao: Poljubi! A oba su 
bila preslaba, da me nagovore. Ja sam čuo samo 
bujanje svoje krvi i kucanje svojih đamara — i 
tako sam radio, kako sam u sebi ćutio.,, Sasvim 
neovisno, svojom voljom . , , A tako se valjda i 
uvijek radi , , , 

Z i j a h b e g : Bezbožniče! Na Boga si pljunuo,., 

Ekrembeg: Pljimuo sam na se, a ne na 
Boga , , . 

Kaduna: Kukavice, zar nejako dijete!? 

Ekrembeg: Bilo je i takvih časova, kad je 
bilo jače i od mene i od čitavoga svijeta, A ja sam 
ga eto u tim časovima i ubio , , , . 

8. PRIZOR, 

(Prijašnji i Lebiba.) 

Kaduna; Lebiba! Je 1' istina, da je dijete 
mrtvo? 

Lebiba (mrtvo) : Istina je. Eno ga leži među 
jorganima i ne diže se. Uzalud sam ga dozivala, 

Kaduna; Kakva je to strahota! Ko je kriv, da 
je dijete mrtvo, 

Lebiba; Ko je kriv? Ja — njegova majka. Ja 
sam ga ubila. Zagresla sam u toliki grijeh, da je i 
sama materinska ljubav postala u meni — grijehom. 
Eto, ko je kriv , . , 

Z i j a h b e g : 0 prokleti da Bog da bili , , , ! 


AKORD P 

A sunčanom traku, 
u žarkome zraku 
miris se obijesne njiše, 

U njegovu krilu, 

Ko u tanku svilu 

Lahor se plete sve tiše — tiše ,.. 

Na latima cvijeta, 
ko omamna sjeta 
nevina sunča se slast 
U njezinoj sjeni, 
ko u vala pjeni 
pohlepna žuri se strast. 


Ekrembeg: Ne kuni, starče! Sve su to prazne 
rječi . , , Lebiba, eno sviće dan. Sad će se otvoriti 
žandarske kasarne i mene ne će više biti. Hoćeš li 
mi oprostiti? 

Lebiba : Bog će ti oprostiti ... a ja ... ja 
nemam prava na to. Ko će meni oprostiti . , . ? 

Zijahbeg (sinu): Odlazi! Tvoje mjesto nije 
više ovdje! 

Ekrembeg: Da, da , . , Idem. Halalite, ako 
možete , . . Fala vam i na tome , , , (ode) biće 
mi lakše, živjeću za oproštenje (tišina). 

Kaduna (zaplače); Sine moj, tugo moja! 
(klone do sećije). 

Le b i b a : Ne plači, majko! Pogledaj na me, crnu 
kukavicu, pa ćeš se odmah utješiti. Što sam imala, 
sve sam izgubila: i djecu i čast, sve, što mi je naj¬ 
milije bilo. Ljudi Božji, šta ću ja sada? Nikuda 
nisam pristala . , , Ubite me, zadavite me! Halal 
vam bila moja krv! Konjima na repove me prive- 
žite! Rastrgajte me! (zapadne u grčeve i sruši se 
do kamerije.) 

Zijahbeg (klone na sečiju) : Je 1' to konac 
svijeta, pa da su se ljudi ovako izopačili? Zar se 
može čovjek u tako malo vremena pretvoriti u to¬ 
liku zvijer. Ni četiri godine gotovo nisu prošle, a 
sve se tumbe okrenulo... Nigdje mira ni radosti 
ni poštenja, nestalo ljubavi, nestalo čuvstva, ostali 
samo razbojnici, pljačkaši, gulikože i djecoubice .,. 

I zašto je sve to tako? Zašto, zašto? Eh da, znadem, 
znadem: Božija volja. Bog je tako htio i odredio. 
Drugačije nije moglo ni da bude. Tako je suđeno i 
tako je pisano , , , 

ZAVJESA, 

(KONAC), 

ODNEVA 

u moru sjaja 
usijanog kraja 
sjena se turobno krije. 

Pod njom je evala 
ruža mala — 

Sad hladna joj bol se smije .,, 

Na simčanora traku, 
u umornom zraku 
miris se sanljivo njiše, 
u njegovu krilu 
ko u tanku svilu 

Čežnja se plete sve tiše — tiše ,,. 

Zlatko Vitkovič 

UMIRANJE PRINCA 

(Maloj Princesi.) 


OJE SU usne teške, Prinče, 

I pirne krvi mirisave, 

Ko u ruže opojne i strasne; 

Moje su, Prinče, oči plave 

Umorne i mutne 

Ko oči duboke — noći kasne. 

Pospi mi usne rosom cjelova tvojih 
U oku žar mi probudi 
I ne čekaj dan: 

Jer krv dok jednom zarudi 

Ti ležat ćeš s'rvan- 

Umoran.., 

I Karneval ječi,.. 

Slast im opija udove bijele. 

Požuda im grize dušu bijednu. 
Neka! 

Oni hrane zlatno tele, 

A1 napojit ne će strast si žednu! 


To je osveta 


A Princ — 

Na toplom baršunu leži 
I ćuti toplu smrt, 

U pogledu mu čežnje cvatu 
A1 on je pijan, slab i strt... 

Najednom — 

U žilama vatra mu planu 
Bijes mu bljesne u oku. 

Zagrli je, — zagrize joj usne 
I srkne — svu slast danu 
U krvavom, mirisavom soku ... 

U žaru njezina pogleda 
Ležao je mrtav Princ. — 

Vjede su mu cjelovima poprskane 
Usne krvlju orošene — 

Njegova smrt je kraljevska: 
Kruna su mu bolne rane. 

Plašt: —' duše — satrte i bijedne 

strasti pokopane. 


Zlatko Vitkovilć. 


SJEĆAM SE 


D a li se sjećam? 

Sjećam se, 

Ko dvije zalutale ptice, 

Ko dva nostalgična ljetna oblačka. 

Ko dvije magnetizirane čežnje 
nađosmo se u intimnom zelenom kutu 
one večeri,., 

I mučke sjedasmo 
jedno uz drugo 
slušajuć sanljivu serenadu 


skrivenog vrela, 

I magični šum 
krvi nam vrele, 

I ubrzan tempo 
čilih nam bila ., , 

Mučke sjedasmo, 

A naše su zjenice pjane od zanosa, 
sjale ko dvije uskrsne vizije .,, 
Najednom 

usne nam drhtnuše srhom leptira, 
kad sjedne na medeni cvijet... 


U tom času je Mlađ 
prozreo tajnu 
našeg slučajnog susreta 
i prvog spontanog sroka 
usana naših — -- 


Sjećam se. 


Jakša Herceg. 

HRVATSKA SELJAČKA UMJETNOST I NJENA PRIMJENA 

(K reprodiikcijama slika u »Vijencu« u br, 2, knjiga II.]. 

Napisao ANTUN JIROUŠEK. 


f^^^^TVARALAČKA snaga hrvatskog seljač- 
kog svijeta odsijeva se najjače i naj- 
jasnije u njegovim pjesmama, u nje- 
govim popjevkama i u njegovoj umjet¬ 
nosti. U tim tvorevinama duha i srca dolaze kul- 
turno-estetske sposobnosti hrvatskog seljaka i hr¬ 
vatske seljakinje do potpunog izražaja. Prirođeni 
smisao za rad i stvaranje, kojim se naš seljački svi¬ 
jet odlikuje, daje njegovom kulturnome živovanju 
obilježje veselja, sreće, ljepote i krasote. 

Veselje i sreća u stvaranju, ljepota u izvođenju 
smišljenoga, a krasota u uživanju izvedenog — to 
su bitne karakteristike, koje se isprepliću u umjet¬ 
ničkim zahvatima i naprezanjima naših seljćika i 
seljakinja iz sviju krajeva, u kojima Hrvati žive. 
Pa stoga treba da u hrvatskoj seljačkoj umjetnosti 
tražimo i nalazimo ponajljepše cvijeće, koje je 
niknulo na poljanama našeg narodnog života. To 
cvijeće treba da njegujemo i da mu ne damo da 
ugine, jer se u njemu najvjernije uščuvala kroz vi- 
jekove duša hrvatskog naroda, što više to cvijeće 
treba da presađujemo u naše građanske domove, 
da uščšuvamo vijekovnu originalnost kulture hrvat¬ 
ske! 

Težeći za tim, da uzdržimo originalnost narodnu 
u svojoj kulturi, treba da se konstantno vežemo s 
našom seljačkom kulturom, vadeći iz nje ono, što 
je u njoj na j originalni je, a to je njena umjetnost. 
Primjenjujući dakle našu seljačku umjetnost u raz¬ 
nim granama opće naše kulture, mi provodimo u 
njoj renesansu našeg živovanja, dajući mu ovom 
primjenom pravi narodni karakter. 

U hrvatskoj se seljačkoj umjetnosti ukrštavaju 
i popunjuju u isti čas naprezanja muškog i ženskog 
našeg seljačkog svijeta; u njoj se vide dvije smjer¬ 
nice, u kojima se ona kreće, u jednoj djeluju žene, 
a u drugoj muškarci. 

Dok se ženski svijet priklanja specijalno obra¬ 
đivanju tekstilnih produkata, trseći se, da pokaže, 
kolika je snaga hrvatske seljakinje u umjetničkome 
stvaranju i u vještini ručnoga rada, dotle se muški 
svijet bavi izrađivanjem u drvetu, gUni, kamenu, 
metalu, kosti, koži i liku, nastojeći da pokaže, kolika 
je umjetnička potencija i tehnička okretnost hrvat¬ 
skog seljaka. Kod jednih i drugih izlaze nam spo¬ 
sobnosti njihove, gledane u njihovome historijskome 
razvitku, kao pradjedovska baština, koju nasleđuje 
generacija za generacijom, a koja je pored djelova¬ 
nja bizantske, romanske i arapsko-turske kultture u 


bitnosti svojoj ipak uščuvala slavensko - hrvatsko 
obilježje. 

Do spoznaje, da se u seljačkoj kulturi, a pogo¬ 
tovo u njenoj umjetnosti uščuvalo ono, što je naj¬ 
hitnije u jednome narodu — došli su u drugoj po¬ 
lovini prošloga vijeka svi slavenski narodi. Onim 
putem, kojim su na osnovi te spoznaje prvi pošli 
nordički, a za njima se povodeći udarili i slavenski 
narodi, krenuli smo i mi Hrvati već prije 47 godina. 
Sabirač narodnog umjet, blaga Lay upozoravao je 
već god, 1876, tadašnjeg bana Mažuranića, da bi 
trebalo hrvatsku seljačku umjetnost iskoristiti, jer 
bi se njenom primjenom mogla stvoriti kućna indu¬ 
strija, koja bi zbog originalnosti svoje našla u ve¬ 
likome stranome svijetu obilno prodaje, pa bi se 
hrvatskome narodu na taj način otvorilo novo i bo¬ 
gato vrelo prihoda. Predlog Lajev, koji je to svoje 
nastojanje kušao dokumentovati izdavanjem svoje 
»Zbirke narodnih ornamenata« — ostao je na pa¬ 
piru! 

Po.slije njega prihvatio se (godine 1878,), istoga 
pitanja prof, Kršnjavi, koji je u svojim umjetničko- 
historijskim i etnografskim člancima stao upozora¬ 
vati našu javnost, kako mi Hrvati imamo u svojoj 
seljačkoj umjetnosti ne samo obilno vrelo materi¬ 
jalnog iskorišćivanja, već i neiscrpivi izvor konstan¬ 
tnog osvježivanja u estetsko-nacijonalnome pogle¬ 
du, Da pobudi što življi interes, otvori u muzeju za 
umjetnost i umjetnički obrt posebni etnografski 
odjel, želeći da u njemu stvori bazu, na kojoj će se 
moći provoditi u život primjena naše seljačke 
umjetnosti. 

Postavši odjelnim predstojnikom za bogoštovlje 
i nastavu, otvarajući žensku stručnu školu u Za¬ 
grebu, otvorio je u njoj posebni odsjek za kultivira- 
nje hrvat, seljačke umjetnosti specijalno u tekstil¬ 
nim vještinama; kao prvi početak toga nastojanja 
u toj školi bio je odsjek za tkanje narodnih ćili- 
mova, u kome su se istakli krasni i brojni ćilimi, 
koji se rastepeni nalaze po našim CTkvama, pa jav¬ 
nim i privatnim odajama i domovima. 

To je bio prvi realni korak k oživotvorenju ovo¬ 
ga pitanja! Paralelno sa stručnom školom — na po¬ 
ticaj Kršnjavoga — kušao je direktor zagrebačke 
obrtne škole arhitekt Bolle, da i u svojoj školi i to 
u tokarskome i keramičkome odjelu tu primjenu 
provede. Pokušaji zagrebačke obrtne i ženske stru¬ 
čne škole izazvali su na raznim izložbama (u Trstu, 
Budimpešti i Parizu) živi interes za hrvatsku selja- 

cku umjetnost i njenu primjenu. Nažalost u povodu 
slafee finaneijalne dotacije sa strane vladine, kera¬ 
mički je odjel morao biti zatvoren, a tokarski je i 
dalje tek vegetirao; isto je tako intenzivan i uspje¬ 
šan rad oko primjene u ženskoj stručnoj školi, koja 
je za vrijeme rata bila zatvorena, znatno restingi- 
ran poslije rata zbog slabe novčane potpore. Nasto¬ 
janja u obim ovim školama oko primjene hrvat, se¬ 
ljačke umjetnosti imala su samo idealnu i odgojnu 
vrijednost bez realnog zaleđa, 

Sasvijem na realnoj podlozi kušali su ovo pita¬ 
nje u život privesti zagrebački trgovci Hermann i 


Berger, izlažući na raznim izložbama produkte hr¬ 
vatske seljačke umjetnosti, te nastojeći tim narod¬ 
nim produktima otvoriti put u vanjski svijet, Her- 
manovo a još više Bergerovo djelovanje u tome 
smjeru imalo je već posve karakter poslovni. Ber¬ 
ger je pače industrijalizovanje naše seljačke umjet¬ 
nosti zasnovao u velikome stilu, uloživši u to 
svoje poslovno poduzeće sav svoj pokretni kapital. 
Kako za vođenje ovakove vrsti poduzeća treba 
mnogo tekućeg novca, tražio je Berger pomoći u na¬ 
šim financijalnim krugovima. Da zainteresuje naše 
poslovne krugove za to pitanje, kušao je da pokaže 

u posebnoj brošuri, kolika bi se materijalna korist 
dala izvući iz industrijalizovanja hrvatske seljačke 
umjetnosti osobito tekstilne, koja se u vanjskome 
svijetu počela cijeniti a prema tome i tražiti. On nije 
žalio truda te je vlastitim marom uredio u muzeju 
za obrt i trgovinu u zagrebačkoj trgovačko-obrtnoj 
komori posebni etnografski odsjek, iz želje da pri¬ 
bliži naše trgovačko-obrtne krugove pitanju, za koje 
se je toliko zalagao. Ogorčen morao je zbog nesta¬ 
šice kapitala svoje poduzeće napustiti. Čini se, da je 
glavni razlog financijalnonle neuspjehu bio taj, što 
Berger nije imao življeg kontakta preko štampe s 
našom javnosti, pa stoga nije njegovo nastojanje 
imalo one moralne potpore, koja mu je bila nužna 
za materijalno podupiranje njegova poduzeća. 

To što nijesu mogli polučiti poslovni ljudi, posti¬ 
gle su hrvatske žene zajedno s hrvatskim umjet¬ 
nicima, koji su u njihovome plemenitom nastojanju 
bili njima savjetnici i pomagači. Princip, na koji su 
se hrvatske žene postavile u težnji za postignućem 


svoga cilja, bio je zgodniji od prijašnjih pokušaja; 
one su išle za tim, da priređivanjem izložbi, u koji¬ 
ma su izlagale tvorevine hrvatske seljačke umjetno¬ 
sti i tvorevine hrvatskih umjetnika, koje su bile pri- 
mjenjene na našu seljačku umjetnost — djeluju u 
prvome redu odgojno na široke slojeve hrvatske in¬ 
teligencije, 

U tu svrhu stvorile su hrvatske žene udruge za 
promicanje hrvatske seljačke umjetnosti; jednu su 
otvorile u Zagrebu pod nazivom: »Ženska udruga 
za promicanje hrvatske pučke umjetnosti i obrta«, 
a drugu u Petrinji pod imenom: »Ženska udruga za 
promicanje kućne tekstilne industrije«. Te dvije 
udruge svojim nastojanjima, ustrajnim radom i 
zgodnom propagandom osvojile su na svojim izlož¬ 
bama, koje su upriličavale u velikim gradovima 
Evrope (Prag, Beč, Bruselj, Turin), kao i kod kuće 
ne samo vanjski svijet nego i naš domaći svijet, 
koji je danas posve upućen u intenciju ovih udru¬ 
ga, s kojima se možemo danas s punim pravom 


77 




Godina 1. 


VIJENA 


Knjiga IL, 3. 


ponositi. Idealne svoje uspjehe vežu one i s mate¬ 
rijalnim uspjesima, koji omogućuju ovim udrugama 
ne samo sigurnu egzistenciju nego također i daljnje 
uspješno napredovanje. 

Duša i pokretač zagrebačke udruge je Ženka 
Frangešova, koja pravim shvaćanjem i spremom vo¬ 
di ovu udrugu sigurnim putem od njena osnutka 
pa sve do dana današnjega. Danas ima ova udruga 
u Zagrebu (u Štrosmajerovoj ulici) svoju prodavao¬ 
nicu i radionu. Ona se ne ograničuje samo na pro¬ 
micanje narodne tekstilne produktivnosti nego po¬ 
dupire i promiče produktivnost u stilu naše seljač¬ 
ke umjetnosti u rezbarstvu, keramici i kožnoj pro¬ 
dukciji, Tako je na molbu zagrebačke udruge ime¬ 
novan Sabljak učiteljem u kaznioni lepoglavskoj 
sa zadaćom, da podučava odabrane kažnjenike u 
drvorezbarstvu na osnovi hrvatske seljačke orna¬ 
mentike, Sabljak je prošle godine u Zagrebačkome 
etnografskome muzeju priredio izložbu, koja je zna¬ 
čila jedan veliki korak naprijed u rješavanju ovog 
problema (gledaj u Vijencu br, 5, članak u Listku 
pod naslovom Primjena hrvatske seljačke umjet¬ 
nosti u našem umjetnom obrtu,) U novije doba po¬ 
svetila je udruga pažnju svoju selu Vidovcu kraj 
Zagreba, gdje se seljačko pučanstvo većinom bavi 
rezbarenjem. Da se podigne tehnička vještina tih 
naših rezbara, omogućila je Udruga u zajednici sa 
Narodnom zaštitom jednom mladome našem selja¬ 
ku boravak u Češkoj u svrhu proučavanja češkog 
seljačkog obrta. Kad se vrati kući, bit će on učite¬ 
ljem svojim sumještanima. Osnivač petrinjske 
udruge jest Zlata Kovačević-Lopašićeva, koja se 
neumorno kroz 15 godina brine oko ispunjavam ja 
zadaća, koju si je ova udruga postavila. Kao i za¬ 
grebačka, sudjelovala je petrinjska svojim izložba¬ 
ma u Njemačkoj, Francuskoj i Italiji, Tako je na in¬ 
ternacionalnoj izložbi u Turinu (g, 1911,) dobila ova 
udruga najveće odlikovanje, koje se samo ponajbo¬ 
ljim izlagačima podjeljivalo. Interesna sfera ovih 
udruga proširila se preko Oceana i u Ameriku, 

Obe ove udruge sudjelovale su od prvoga svoga 
nastupa pa sve do danas u svim našim privrednim 
i narodnim izložbama (Izložbe Hrvat, Radiše, us¬ 
krsne i božične prigodne izložbe, na zagrebačkom 
zboru) s očitom tendencijom, da zahvate u svoj 
krug što veći broj hrvatske inteligencije. Blago¬ 
tvorno djelovanje dvaju ovih hrvatskih udruga, 
okrunjeno je danas sjajnim rezultatima, U hrvatskim 
domovima izmijenjeni su postepeno tuđinski pro¬ 
dukti, kojima su bili ukrašeni i ispunjeni interieri 
naši produktima naše domaće provenijencije; 
ponutrice hrvatskih odaja dobile su preko hrvat¬ 
ske seljačke umjetnosti karakter hrvatski, I na hr¬ 
vatskim zabavama i manifestacijama istupaju hr¬ 


vatske djevojke i žene u otmjenome, ukusnome i 
slikovitome ruhu hrvatskih seljakinja; umjetničkim 
ukusom aranžirana narodna odijela dobila su svoje 
građainsko pravo u hrvatskoj ženskoj inteligenciji, 
pa se danas samo sobom razmnije, što u najsveča¬ 
nijim narodnim momentima naš elitni ženski svijet 
istupa u narodnim seljačkim odijelima, jer se na 
taj način javno manifestira naš ponos nad onim, 
što imamo, i naša ljubav za ono, čime se od drugih 
naroda razlikujemo. 

Zagrebačka i petrinjska udruga postigle su svo¬ 
jim radom dvojaki uspjeh: idealni i materijalni; 
idealni jer naš svijet danas potpuno shvaća, što 
znači nćirodno obilježje u hrvatskoj kultiuri, a ma¬ 
terijalni zato, jer pri tome poslu zaposlene naše 
seljačke žene i djevojke imadu od svoga rada ma- 
terijeJne koristi, a napokon i same udruge u povodu 
općeg interesa postavljaju se na črvste i solidne 
materijalne temelje. Oko ovih dviju udruga okupio 
se velik broj marnih propagatorica hrvat, seljačke 
umjetnosti, koje zborom a i tvorom djeluju s us¬ 
pjehom na tome polju narodnog kulturnog rada. 
Među onima, koje su perom u ruci upućivale naš 
svijet, kako će shvaćati i poznavati hrvatsku se¬ 
ljačku umjetnost, svakako je najvećih zasluga 
stekla učiteljica Jelica Belović - Bernađzikowska, 
koja je osobito svojom »Građom za tehnološki rječ¬ 
nik ručnoga rada« daleko iskočila iznad svojih dru¬ 
žica, Uz Belovićevu nastojale su Frangešica i Ko- 
vačevićka, da informatornim člancima probude in¬ 
teres za našu seljačku umjetnost. Daleko je veći 
krug onih, koje su same, stupajući samostalno, oku¬ 
šale svoju snagu oko primjene hrvat, seljačke um¬ 
jetnosti u umjetnome i sitnome obrtu. Među ovima 
istakle su se dosada samostalnim tekstilnim i ke¬ 
ramičkim radovima: Jelena Babićeva, Faula Bro- 
hova. Mila Wodova, Draga Kovačevićeva, V, Miše- 
ova, Mihalić-Kostićeva i još mnoge druge. Svojim 
organizatornim radom oko primjene ističu se po¬ 
red Ženke Frangešove i Zlate Kovačevićeve Ž. Mu- 
drinićeva i Mira Fingerhutova , 

Da se što bolje usavrše, bile su Babićeva i Bro- 
hova u Miinchenu, Berlinu i Parizu sve iz žive že¬ 
lje, da našu narodnu umjetnost dovedu u sklad sa 
našim umjetnim obrtom; u tome pogledu pokazuje 
najviše raznolikosti Babićeva, koja svojim radovi¬ 
ma zahvaća tekstilnu, keramičku i porculansku in¬ 
dustriju, pa lončarski i tokarski obrt, I zagrebačka 
umjetnička škola — sada akademija tvomih um¬ 
jetnosti — također je mnogo doprinijela razumije¬ 
vanju i shvaćanju ovoga pitanja. 

Osobito su neki od umjetnika hrvatskih, koji dje¬ 
luju kao nastavnici na ćikademiji, tako Frangeš, 
Valdec, Kerdić, Krizman, Babić i bivši profesor 

Auer, umjeli zagrijati svoje učenike za hrvat- se¬ 
ljačku umjetnost, pokazujući i sami na svojim iz¬ 
ložbama, kako se može hrvat, seljačka umjetnost 
primijeniti u sitnoj umjetnosti i umjetnome obrtu. 
I izvan akademije radili su neki naši umjetnici oko 
primjene hrvat, sejačke umjetnosti. Tako Rasica 
(gedaj Vijenac br. 8), Sabljak (gledaj Vijenac br, 
5) pa neki naši grafičari. 

Napokon otvorenjem etnografskoga odjela na¬ 
rodnog zemalj, muzeja u Zagrebu, pa ii postojećim 


već otprije etnografskim muzejima u Sarajevu i 
Splitu — stvoren je veliki rezervoir, iz kog će se 
moći konstantno osvježivati hrvatska kultura. Rad 
naših ženskih udruga kao i pojedinačka nastojanja 
brojnih pobornika i pobornica oko primjene hrvat, 
seljačke umjetnosti spajaju se u jednu harmoničnu 
organizaciju, iz koje će uvijek pritjecati svježi so¬ 
kovi, pomoću kojih ćemo moći našoj kulturi sačuvati 
narodni hrvatski karakter, a da ipak pri tome ne 
iskočimo iz općeg okvira velike svjetske kulture. 


SVETI KRIŽ 

ROMAN IZ HRVATSKOG GALANTNOG DOBA 
Napisao DRAGAN BUBLIČ 


» ROFICA je posmatrala izražaj lica 
svoje kćeri, ali nije na njemu opazila 
velike promjene, Ivanu ova vijest nije 
ni najmanje porazila. Julije voli Anu, 
oni se vole, pa što se to koga tiče? Zašto je to 
nesreća? 

— Dakle Anu je zaprosio? Ana je, majko, vrlo 
lijepa,,, 

— Jest, lijepa je, ali ti ne razumiješ stvar,.. 
Anin otac je moj rođeni brat.., 

— Pa? 

— Ja sam Julijeva majka... to vidiš nije mo¬ 
guće! Tu Julije počinja rodoskrvnje. On ne smije 
ljubiti svoje sestrične. Uzeti je za ženu može je¬ 
dino po naročitom odobrenju biskupovu. Ako se 
biskup protivi toj ljubavi — on će se svakako pro¬ 
tiviti — onda nam ne preostaje ništa drugo nego 
da prodajemo imanja i plaćamo dugove, jer će n£im 
Tausi slati svu silu pismenih opomena. On mrzi 
Kegleviće i Petazzie, To je stara stvar, 

Ivana je gledala majku i nije mogla da shvati 
u čemu zapravo leži uzrok njenoga bola, Julije 
hoće Anu, Hvala Bogu! I treba da se smiri! Dosta 
je bilo avantura. Konačno Julije nije prvi grof, koji 
hoće da uzme svoju sestričnu. Kad drugi biskupi 
nisu u sličnome odnošaju gledali rođoskvmja, za¬ 
što da Tausi onemogućuje jednu vežu, koja je nikla 
u ljubavi? Ivani je bilo poznato iz dopisivanja 
s Anom, da Julije baca na nju oko,,, Bilo joj je 
poznato, da je Julije odlazio u Brlog samo zbog 
nje, ali nije mogla ni slutiti, da bi se Julije tako 
brzo odlučio na ženidbu. Ana je uvijek pisala 
hladno o Juliju, ali se ipak opažalo, da ga nije mr¬ 
zila, Deikle, tako! Oni sad hoće da se uzmu! 

— Slušaj, majko — reče Ivana poslije malog 
razmišljanja — meni se čini da tu nema ničega 
strašnog! 

— Šta se tebi čini — strogo će grofica — to 


nije važno. Ovom novom avanturom Julije daje 
Tausiu oružje protiv sebe samoga. To je strašno. 
Meni je dužnost, da pazim na imetak grofovoa Ke- 
glevića,,, ako se taj imetak rastepe, to je opet 
strašno,.. Tebi, dabome, nije ništa strašno u mr¬ 
žnji Tausijevoj, a meni jest i mora biti, a da je 
Julije kod zdrave pameti i njemu bi bilo gro¬ 
zno ... 

Ivana je vidjela, da tu ništa ne pomaže; majka 
vidi u najnovijoj ljubavi bratovoj uništavanje rod¬ 
binskoga imetka i boji se biskupa. Nju nije moguće 
uvjeriti o protivnom. Zato je Ivana odlučila da 
šuti, iako je u duši osjećala potrebu da brani Julija 
i Anu, naročito Anu, svoju prijateljicu. 

Da nije bila noć, možda bi se Ivana odlučila 
na obranu napadane ljubavi, ali sada, u kasnu noć, 
nije se usudila prkositi majci. Grofica se mogla 
vrlo lako razljutiti. Ako se još bude ljutila, može 
je stići jedan od njenih užasnih napadaja... A 
noć je! 

Zato je najbolje ćutanje. 

Grofica je osjetila, da Ivana voU ovaj par, što 
hoće da navuče strahotu na njenu porodicu. Ne¬ 
razumna je, slaboumna, kratkovidna, pa neka mi¬ 
sli šta hoće! Nije ona došla u njenu sobu zato, što 
bi htjela da je predobije za borbu protiv nesretne 
ljubavi, ne, nije ona zato došla! 

U modru je sobu nagnala jedna neprijatna vi¬ 
zija: Julije u ulozi Don Juana, Ana žrtva,,. Od 
ovakve joj vizije prođoše srsi preko kičme, da se 
sva stresla. Bojala se samoće u noći, Zvala je 
Tomu. 

Julije Keglević u ulozi Don Juana! 

Strašno! 

Ana žrtva! Ana Petazzi! 

Samoća joj postade nemoguća. Zato je eto mje¬ 
sto u svoju sobu pošla do djevojke, Ivana pri¬ 
hvaća sada ulogu branitelja. Glupost! 

Može Ii se braniti takav slučaj? 

Bože sačuvaj! 

Starica se bojala čutanja. Sada ga je, u modroj 
sobi, doživila: strašno ćutanje u četiri oka! 

Nigdje razumijevanja za njenu bol! 

Nigdje, 

Ivana sjedi pred njom otegnuta lica: to znači 
da nije zadovoljna. 

Noć protiče vrlo lagano, 

U daljini se oglašava sova, 

Jezovitost prolazi staračkim venama tu eto 
pred djetetom zbog onog avanturiste! 


Zle slutnje kao lišće u jeseni. 

Hladnoća prezasićena vlagom prodire iza mo¬ 
drih prozorskih zavjesa. 

Iza zavjesa drijema Kalnik, Iznad svega tišina. 
Užas, užas. 

Onda ova nijema djevojačka usta! 

— Ivana — prekine grofica tišinu drhtavim 
glasom — već je vrijeme spavanju,,, 

— Jest, jest, majko, ti si sigurno jako umorna 
— odgovori joj s nekim izvjesnim neraspoloženjem 
kćerka. 

Starica to primjeti, 

Ustane i umornim korakom pođe prema vra¬ 
tima, 

Ivana joj priđe i prinese čelo na cjelov, 

— Laku noć! 

— Laku noć! 

Djevojka je dugo razmišljala o majčinim rije¬ 
čima; dugo je razmišljala o ljubavi Julija i Ane, 

I opet nije razumila majčine boli. 

Još nije ni svanulo, kad se kapetan Jelačić trg¬ 
nuo iz sna i prodrman druga, 

— Vrijeme je, kapetane! 

Von Hubert protrlja oči, zijevne, protegne ruke 
i noge, opet zijevne, a onda sjedne na ležaju i 
reče: 

— Dobro, dobro, 

Zgvrčen kao grč pustinjak je drijemao ispod 
raspela. 

Napolju su brzali konji. 


Zveka mamuza probudi svetoga starca, - 

— Zar već? — upita oficire vidjevši da pripa- 
suju sablje, 

— Moramo, oče — odgovori Jelačić — stvar je 
žurna i ne valja zavlačiti. Gospodin general mi je 
naredio, da smjesta predam pismo milostivoj go¬ 
spođi grofici. 

Ma da je pustinjaka morila znatiželja, ipak nije 
htio da propitkuje za sadržaj pisma, Jelačić je, 
znajući starčev upliv na grofovskom dvoru, htio 
nešto reći, ali mu se to učinilo nepriličnim pred 
strancem, pa je radije šutio, - 

Oficiri iziđu iz kolibe, 

Uzjaše i u galopu krenu prema Gornjoj Rijeci, 

Grofica Teodora Keglević nije mogla spavati. 
Ležala je na postelji i uzdisala. Uz brige, koje joj 
zadao sin, dolazi nova briga: Ivana odobrava Ju- 
lijevu ljubav! Njen brat general Petazzi u pismu 


So 

ne veli ništa protiv ovog odnošaja. Zna ona, da je 
njenu stalo, da Ana postane grofica Keglević zbog 
dobara ove obitelji. Samo njemu nije poznato, što 
misli Tausi. A to je sada najvažnije. Biskup igra 
u ovome slučaju najvidniju ulogu; On je grozan 
čovjek. Strašan je. Neumoljiv; kad se radi o pro- 
bicima njegove blagajne ili njegovih štićenika. Zar 
je moguće spavati uz ovakve brige? Ranom zo¬ 
rom otići će kurir s njenim pismom u Brlog. Vi¬ 
djeti će se djelovanje, Benvenuto Petazzi nije ne¬ 
uviđavan čovjek. Glavno je, da bude uvjeren o 
dobroj namjeri grofice Teodore, svoje sestre, pa 


će i on zauzeti stav protiv jedne nemoguće lju¬ 
bavi. 

Kao ogromni kamen, odlOmljen ćd nekć' kal- 
ničke pećine, njoj je pritiskala griidi bojazan pred 
Kaptolom, Imala je tamo'poznanika, prijatelja i 
simpatija još iz mlađih daha, imala je veza, ali je 
znala, da se ni jedan njen prijatelj, za volju intc- 
reša obitelji Keglević, ne će zamjeriti biskupu! 
Šta vrijede veze kad biskup jednostavno naredi, da 
se imaju utjerati od Sv, Kate do Tri Kralja svi du¬ 
govi pokojnoga Aleksandra Keglevića? U tome bi 
slučaju ona ostala bez udovičkoga posjeda Gornje 

Rijeke, a njena djeca bez glavnih prihoda. Na sa¬ 
mrtnoj postelji molio je Aleksandar, da se dugovi 
uredno otplaćuju, pa će za deset godina biti pot¬ 
puno isplaćeni, ali, čim je izdahnuo, sinovi su po¬ 
čeli, osjetivši se slobodni, nesmiljeno trošiti na ne¬ 
potrebna putovanja i na razne avanture. Putovali 
šu u Prag, u Beč, gdje su potrošili ogromne svote. 
Dugovi še nisu otplaćivali. Postajali su sve veći. 
Kaptol je poslao dvije opomene. Ona nije ni od¬ 
govorila, Šta da i odgovara, kad nema novaca? Je¬ 
dnom je spominjala Juliju ove dugove. On je 
rekao, da se njega ništa ne tiču dugovi pokojnoga 
grofa Keglevića, Jadnik nije mogao shvatiti, da 
je dug bio učinjen na grofovska dobra, a ne na lič¬ 
nost, Grofica je nastojala djelovati na sina Josipa, 
ali je i ovaj pokazao vrlo malo volje da se brine 
za očeve dugove. Njemu je bilo jasno, da je grof 
i da je bogat. Dugovi, što su to dugovi? Dobro, 
dužna je obitelj. Tko joj što može, ako ne će pla¬ 
ćati? Još se nije dogodilo, da je koji biskup dirao 


u Kegleviće i neka ne pokušava dirati.,, Tako je 
grofica sama gledala skoru nesreću. Prezadužena 
imanja nisu mogla toliko nositi, da se dva sina 
mogu razbacivati novcem u Beču. Rasipnost si¬ 
nova prisilila ju, da Ivanu ostavi kod kuće. Nije 
imala dosta sredstava, da je pošalje izvan Hrvat¬ 
ske na daljnju izobrazbu. Jednom se Julije bio 
napio u Križevcima, Tamo su ga grofičini neprija¬ 
telji nagovorili, da traži podjelu očevine. Proces 
je zametnut. Njoj je privremeno dodijeljen dvor 
Gornja Rijeka, Sinovi sada čekaju na konačnu od¬ 
luku. Nadaju se, da će im sud priznati pravo vla¬ 
sništva nad ostalom očevinom. Jedva čekaju, da 
ostanu sami. Majku, rođenu Patazzi, smatraju tu- 
đinkom i ne dopuštaju, da joj ostane bilo šta 
od imanja grofova Keglevića, Ona se brani. Suci 
stoje na istome stanovištu: grofica Keglević, ro¬ 
đena Petazzi, inože doživotno uživati svoj dio, ali 
nema pravo da s njime raspolaže. Taj dio mora 
nakon njene smrti ostati kćerki Ivani, Proces je 

u toku. Ona dokazuje, da mora dobiti svoj dio rav¬ 
nopravan dijelovima sinova, ali to ne pomaže, Ju¬ 
lije ide u Križevce i opija se sa sucima, pa sve 
ide njemu na ruku. Kaptol je dočuo za ovu diobu 
ma da se vrši u tajnosti, pa traži svoj, možda naj¬ 
veći dio. Sinovi ne priznavaju duga, ali biskup, 
vrlo uplivan, može u svakome času prodati koje 
imanje za naplatu jednog obroka duga i poslije 
konačne podjele, može se dati uvesti na podije¬ 
ljena imanja kao privremeni suvlasnik, 1 o bi bila 
strahota, to bi značilo propast obiteljskih dobara. 
Poznata je stvar: kud se Kaptol uvuče kao suvla¬ 
snik, tu i ostaje vlasnik. 

Posredovanjem uplivne gospode s Kaptola gro¬ 
fica je istina mogla odgađati tražbine u strahu 
pred kobnim posljedicama i sve se nadala, da će se 
sinovi prenuti na posao. Ali, oni su i dalje provo¬ 
dili život u terevenčenju, U Varaždinu, u obitelj¬ 
skoj kući, pravile su se orgije, I tamo su dugovi 
rasli, U Beču i Pragu je bilo dugova. Kao na ne¬ 
sreću zaredale su slabe godine; prihodi su bili ne¬ 
znatni; novih dohodaka ni otkuda; kmetovi posta- 
jahu sve drskiji; više se nije moglo vjerovati slu¬ 
gama; kralo se, raznosilo. I dok su imanja gubila 
na vrijednosti, braća Keglevići, Josip i Julije, pro¬ 
vodili su mladost po miloj volji. 

Stara grička parola: ljubite vino i žene — za¬ 
nijela ih, i oni su jurili žene i pili vino iz pehara, 
Josip je volio Madžarice, Još kao dječak za¬ 
ljubio se u Zagrebu u Tereziju Baćan, ženu Adama 
Baćana, Zaljubio se, onako, izdaleka. Kao mladić 
odlazio je u Madžarsku i njegove su avanture po¬ 
znate u svim plemićkim kućama u Hrvatskoj, 

Brat mu Julije nije mnogo mario za strankinje. 
Njegove su simpatije išle na selo. Jedra, zdrava 
seljačka djevojka, mogla mu je zanijeti pamet. I 
on je znao odlaziti na sela samo zbog djevojaka. 

Eto, u tako rastrovanim prilikama, u tako te¬ 
škim časovima za Kegleviće, dolazi najnovija Ju- 
lijeva avantura. Dati biskupu prilike, da upropasti 
Kegleviće, znači počinjati zločin, A Julije taj zlo¬ 
čin počinja mirne duše. 

Tako je razmišljala grofica Teodora Keglević 
ležeći u svojoj sobi. 

Svijeće su gorile. Bilo ju strah tame. Razne vi¬ 
zije, neugodne i čudne, oblijetale su njenom maštom 
i svaki šušanj mogao ju zaplašiti. Ležala je i raz¬ 
mišljala ,,, 

Julija treba odgovoriti, da, njega valja uputiti 
na novi život, a isto tako Josipa! Obojica žive u 
velikoj zabludi o očinskom imetku. Bogatstvo 
nije tako veliko, kako oni misle. 

Treba djelovati na Julija; ako to ne pomogne 

mora se uvjeriti Ana, da je njihov odnošaj ne¬ 
moguć. 

Ako je Julije učinio ,,. 

Jao! 

Strašna pomisao! 

Starica pokrije oči rukama i opet zaplače, 

U svakome slučaju treba požuriti s uništava¬ 
njem nemoguće veze. Sam general bi morao znati, 
o čemu se radi, i ne bi smio mirno slušati Julijeve 
ljubavne izjave. On je mogao u samome početku 
razbiti tu opasnu ljubav. Trebao je samo poslati 
Anu u Štajersku rođacima, pa bi sve bilo svršeno, 
Julije bi našao drugu ljubav,,, Ovako, težak po¬ 
sao čeka staračke ruke grofičine! 


Bol, proizvedena najnovijom Julijevom ljubav¬ 
nom avanturom, bila je na prvi pogled pretjerana. 
Grofica je dočekala bratovo pismo nespremna. 
Neočekivani događaj potpuno ju slomio, i ona više 
nije bila sposobna ni za kakvo hladno razmišljanje. 
Strah pred Kaptolom i biskupom, bojazan od pro¬ 
pasti obiteljskih dobara, želja za razaranjem jedne 
ljubavi, sve je to imalo začetak u staričinoj nervno 
rastrojenoj prirodi, koja je na svaki neočekivani 
dogođaj reagirala najvećim protivštinama. Tako i 
sada, mjesto da raspita, u čemu je cijela stvar i 
da li uopće postoji tako velika opasnost za obitelj, 
grofica, pred napadaj histerije, zauzima prema sinu 
i nećakinji nepomirljivo stanovište i sprema sama 
sebi strašne muke. Okreće se tu u postelji i du¬ 
boko uzdiše. Prevrće očima, Zapomaže, Gleda pa¬ 
kao i živi u njemu. Osjeća neke lake grčeve u srcu. 
Nesvjestice joj projure glavom. Teško joj je. Ona 
stvara nesreću svojoj duši i proklinje okolinu zbog 
te nesreće. Čudna žena! Đa nije nekada volila 
svećenike i fratre, možda ne bi osjećala tako ve¬ 
likoga straha pred Kaptolom. Stari grijesi rovare 
dušom i stvaraju tmurnost duše, U titranju sjena 
po niskim zidovima sobe vidi neke kaptolske 
utvare; u pucketanju svijeće nazire loše predznake 
za budućnost Keglevića; u jenjavanju jesenjeg vje¬ 
tra opaža znak neke velike promjene u životu. 
Sve što je oko nje u ovoj besanoj noći prepuno je 
simbola. Stolice je podsjećaju na inkvizitorske 
sprave. Stol je lomača. Crna, visoka peć — đavo. 
Svijeće predstavljaju nečije strašne, staklene, 
sjajne, dalekovidne oči. Ona je kraj toga i leži tu 
na postelji i stenje pod pritiskom razularene 
mašte. 

Grofica je cijeloga života patila od nekih pri¬ 
viđenja. Vazda je vjerovala u tri svijeta: u ovaj, 
koji vidi oko sebe, u svijet prokletih utvara i u 

svijet blagosloven, nevidljiv, svijet, koji za dobre 
ljude znači vrhunac sreće. Višeput, u dane du¬ 
ševne ravnoteže, grofica bi znala osjećati blizinu 
blagoslovenoga svijeta. To je bilo u dane smirenja. 
Ali, najčešće je imala osjećaj blizine strašnih 
utvara. I kadgod je znala razgovarati o tim stva¬ 
rima s najupućenijima, sa svećenicima, uvijek je 
ćula nešto novo o mukama, kaznama, paklu, đa- 
volima, mućilištu, prokletstvu i nesreći. Jednom 
je, prije trideset godina, živjela u strahu pred pa¬ 
klenim patnjama, pa je otišla u Zagreb do jednog 
u ono doba čuvenog ispovjednika, da zamoli sa¬ 
vjete. Ispovijedala se u privatnoj sobi svećeniko¬ 
voj. Iz svega, Što je ćula, mogla je razabrati, da 
čovjek u prvome redu mora ugađati sveštenim li¬ 
cima, ako hoće imati miran život. I ona je poslu¬ 
šala. Od toga je vremena ugađala popovima i fra¬ 
trima, ali se nije mogla riješiti svijeta utvara, koji 
ju je stalno progonio. I noćas je eto taj svijet gnjavi, 
kao da je prokleta. 

Sve, što se dešava oko nje, daje dojam proklet¬ 
stva i nesreće! 

Tako je, u mukama, grofica provela noć. Osje¬ 
ćala je, da bi se to sve moglo svršiti s njenim gr¬ 
čem u srcu i s nesvjesticom, pa je nastojala da 
ublaži utvare... U tome nije mogla uspjeti, I bog¬ 
zna kako bi dočekala dan, da nije sve njeno ne¬ 
prirodno osjećanje zaokupilo u nešto novo. 

Iz daljine se začula konjska kopita. 

Možda je to Juraj Leskovar s njenim pismom? 
Da, on je; tko bi drugi u to vrijeme jašio u blizini 
Gornje Rijeke? 

Topot se približava dvorcu ... To netko dolazi. 

Grofica je sada čula hrzanje konja i poznati 
glas Jurja Leskovara: 

No, Žuta, mir, sad ćeš na put! 

Dakle, onaj topot dolazi od putničkih konja. 
Ali, što će putnici u Gornjoj Rijeci? 

Tomo je, pospanim glasom, gundžao: 

— Hej, Jurek, samo žurno. Milostiva grofica 
je rekla, da moraš jezditi kao strijela. 

— Kobila je dobra, sve će biti u redu — od¬ 
govara Leskovar, 

— U Brlogu pozdravi generalovoga Marka. 
Znaš, to je onaj, što izlazi pred goste u crvenim 
pantalonama,,, 

Jedva što je Tomo izgovorio, Juraj Leskovar 
uzjaši, ošine Žutu i pojuri prema izlazu. Tamo su 
već čekala dva mlada oficira. Vidjevši Jurja na 
konju, Jelačić dovikne: 

— Hej, Jurek, otvori vrata ,,. 

Tomo se čuvši poznati glas zbuni, i potrči da 
otvori. 


Juraj Leskovar sjaši, 

— Hvaljen Isus, gospodine kapetane, vi k na¬ 
ma, a ja k vama — reče, 

Jelačić se začudi, 

— K nama? U Brlog? 

— Da. 

— Radi čega tako rano? 

— Nosim pismo za gospodina generala. 

Tomo pokuša da objasni, pa reče važno: 

— To je odgovor na jučerašnje pismo, kog smo 
dobili preko Križevaca. 

— Onda možeš ostati — odgovori Jelačić i ko¬ 
njem uđe u mali park pred dvorcem, Von Hubert 
za njim. Obojica sjaše, Tomo prihvati konje i po¬ 
vede ih prema stajama iza dvorca, a Juraj Lesko¬ 
var, nešto natmurena lica, povede sam svoju Žutu, 

Grofica je čula razgovor i prepoznala glas ađu- 
tanta Jelačića, 

Ona zadršće po svem tijelu i naglo ustane. 
S usta joj se vinu: 

— Opet iz Brloga! 

Nikako se nije mogla snaći. Što nosi kapetana 
Jelačića u Gornju Rijeku? Sigurno neka velika 
novost! Sve joj ideje jučerašnjega dana prohuje 
glavom, i ona malo da nije pala kraj postelje. Na 
brzu ruku obuče, što je prije dohvatila, i požuri 
da dočeka došljake, 

Tomo je, predavši konje u staju, potražio ofi¬ 
cire, da ih povede u kuću, i uzeo od Jurja pismo, 
da ga vrati grofici, 

— Izvolite, gospodo, izvolite ući.,. Istina, mi¬ 
lostiva grofica još spava ,,. 

— Moraš je odmah probuditi, Tomo — reče 
Jelačić, 

Sluga zaškilji, 

— Na službu, na službu ,,, 

Von Hubertu bijaše ovo prvi posjet kod grofice 
Keglević. Još nikada nije bio u kući hrvatskih 
plemića i grofova, pa se čudio parku pred dvor¬ 
cem, čudio se aleji jablanova, a kad je ušao u 
dvorac, imao je prilike da vidi u polumraku, kako 
u Hrvatskoj nije zaboravljen osamnaesti vijek. 
Vrlo lijepi sagovi prekrili su hodnike prizemlja. 
Kad su se uspinjali drvenim stepenicama, koje su 
bile prekrivene svijetlomođrim sagom i opkoljene 
divno rezbarenom ogradom, mogao je vidjeti, da 
ova kuća, iako nešto zapuštena, zna za umjetnost. 
Već sagovi bijahu umjetnički izrađeni. Serije raz¬ 
nih slika po zidovima hodnika pokazivahu, da je 
ovu kuću uređivala ruka, koja je imala mnogo smi¬ 
sla za ljepotu i kojoj nisu bila strana imena prvih 
slikara. Došavši u prvi sprat, gdje je zapravo bio 
grofovski stan, von Hubert se začudio ukusnom 

predsoblju, iz kojeg su vodila nekolika vrata u 
razne odaje, Tomo ih uputi hodnikom dalje prema 
velikoj sobi, u kojoj je grofica najradije primala 
strance, Tamo su bili portreti Keglevića: Sve ve¬ 
dre glave! 

Uđu. Kapetan Jelačić se jako začudio, kad je 
u sobi opazio groficu. Ona ih je već čekala! 

Tomo je ostao pred vratima. Nešto služba, ne¬ 
što znatiželja prikovaše ga uz vrata. 

— Dobro mi došli, gospodine kapetane — po¬ 
zdravi grofica i malo se začudi vidjevši jedno novo 
lice, 

Jelačić predstavi druga: 

—^ Kapetan von Hubert, budući ađutant gospo¬ 
dina generala, 

— A tako, nešto sam već čula, da vi odlazite... 
Drago mi je, gospodine kapetane — i ona pruži 
ruku von Hubertu, 

Kapetani sjednu. 

Danilo se. 

Grofica je bila uznemirena, pa upita: 

— Što vas dobro nosi u Gornju Rijeku? I tako 
rano? - 

— Milostiva gospođo grofice, nosimo vam je¬ 
dno prevažno pismo i imamo za vas usmenih ispo¬ 
ruka iz Brloga — reče ađutant mi r nim glasom i 
potegne pismo ispod kabanice.. 

Grofica uzme pismo, ali ga ne otvori, već dade 
znak zvoncem. Tomo pomoli glavu: 

— Idi po oca Nepomuka — zapovjedi, 

Tomo je znao, da se dešavaju važne stvari. 
Kadgod bi grofica zvala poslugu zvoncem, znalo 
bi se u dvorcu, da se radi o ozbiljnim časovima 
za Kegleviće, I Tomo je, shvativši ovaj znak 
ozbiljno, otišao po staroga pustinjaka, 

— Kako je moj brat sa zdravljem? — upita 
grofica, 

— Uvijek dobro. Svi su dobro. Grofica Ana 
osobito, I grof Julije ,., 

— I on je dobro? — naglo će grofica. 

— Da, i on, Lovi-lov, Šeta, Jaši. Znate njegovu 
narav — priča Jelačić, 

Von Hubert gleda veliku grofovska sobu i 
osjeti neku prijatnost. Visoki fotelji, javorov stol, 
stolice, portreti na zidu, velika cifrasta peć, sve 
je to na njega djelovalo skladno i zaželi, nešto 
slično: ovakovu sobu, fotelje, peć,,, i počne ma¬ 
štati. U njegovoj roditeljskoj kući, ma da je bila 
plemićka, nije bilo ove prijatnbsti. Takva se pri¬ 
jatnost — misli on — osjeća samo u hrvatskim ku¬ 
ćama, Takve umjetnosti nema carski Beč. Šteta! 

Doista, u Gornjoj Rijeci, ma da je bila zapu¬ 
štena, život se činio prijatnim. Pravi gbšpođski 


dvorac ispod Kalnika, u njemu grofica Teodora 
sa kćerkom Ivanom, staro, skupocjeno pokućstvo, 
jelenji rogovi, ptičje glave, slike — sve je to odi¬ 
salo nečim ugodnim za svakoga stranca, Von Hu¬ 
bert nije prvi, kome se svidio taj plemićki život u 
Hrvatskoj. Kad su bečki oficiri dočuli, da se mogu 
prijaviti u krajiške pukovnije, nisu se dugo odlu¬ 
čivali: požuriše se u Hrvatsku, jer su čuli, kako se 
ondje živi. Hrvatski su plemići očekivali, da će 
dobiti oficirska mjesta u krajiškim pukovnijama; 
oni su, što više, morali dobiti ta mjesta po obe¬ 
ćanju iz Beča, ali su odmah vidjeli pb djelima raz¬ 
nih pukovnika,, da će biti izigrani. Dolazili su Ni¬ 
jemci na najbolje položaje, a plaćali su ih hrvatski 
plemići! Hrvatska je za strance značila pokrajinu, 
u kojoj se brzo dođe do cilja, do ugledna polo¬ 
žaja i bogatstva. Spretan oficir može očekivati 
kakvu plemkinju i Ona mu donese lijepo imanje. 
Osim toga, te su plemkinje lijepe, ljepše od Be- 
čanki. 

Von Hubert je došao, kao svi ostali stranci, da 
postane što prije pukovnik i da uzme za ženu bo¬ 
gatu plemkinju. 

Grofica je nakon Jelačićeva objašnjenja o Ju- 
lijevu životu zaćutala. Poslije kratke stanke 
upita; \ 

' — Recite mi, što je novo u Brlogu? 

— Iz pisma ćete najbolje vidjeti — odgovori 
ađutant — pismo će vam reći mnogo toga, 

— Vama je poznat sadržaj? — začudi se gro¬ 
fica, 

— Ne, milostiva grofice, meni nije poznat sa¬ 
držaj pisma, ali je jasno, da sam mnogo toga vidio, 
naprosto zato, što živim u Brlogu,,, i što mi je 
sam gospođin general povjerio mnoge stvari. 

, Jelačićevp se lice uozbiljilo. Grofica je vidjela, 
da je pošla predaleko, pa pokuša ispraviti: 

— Nisam mislila ništa zlo, gospođine kape¬ 
tane! 

— Znam,,, tek velim, kako je! 

Von Hubert, koji se zabavljao maštajući o bu¬ 
dućnosti u Hrvatskoj, vidjevši mali spor i znajući 
za Jelačićevu pretjeranu osjetljivost, pokuša da 
posreduje: 

— Premilostova gospođo grofice, mi u Brlogu 
znamo svašta .,, 

I on značajno pogleda ađutanta, 

Jelačiću bi neugodan ovaj pogled i pomisli: 
»Koga se đavola ovaj tuđinac upliće u sve ovo? 
Povedoh ga samo zato, da vidi, gdje se nalazi Gor¬ 
nja Rijeka,; Ono, sto je ČUo ,,, no dobro, ali to je 
ipak malo previše!« Već dva mjeseca podučava 

Jelačić ovoga tuđinca za ađutantsku službu i dva 
mjeseca mora trpiti njegovu, nametljivost i do¬ 
sadu. Nijemac je, pa misli, da prema; svemu mora 
očitovati svoje stanovište. Za njega bi bilo mnogo 
bolje da šuti, - 

Jelačić je po svojoj prirodi pitom, ne voli svađe, 
prešućuje mnogo toga. Njegovu dobrotu smatra 
von Hubert slabošću. 

Neočekivano uplitanje kapetana von Huberta, 
a naročito značajan njegov pogled, u kom je bilo 
prezira i zlobe, poniutiše vedrinu prvoga sastanka 
s groficom Teodorom, Nje se vrlo neugodno doj¬ 


mila kapetanova upadica, ali nije htjela odgovo¬ 
riti, samo da ne povrijedi osjetljivost oficira, kog 
je sada smatrala svojim gostom. On je, međutim, 
osjećao neku bolesnu superiornost nad svom oko¬ 
linom. Za njega su hrvatski grofovi značili samo 
dokaz bečkoga upliva u ovim krajevima. Svoje 
obično plemstvo više je cijenio od hrvatskoga gro- 
fovstva. U Beču je čuo kao mlad oficir, da u ovim 
krajevima žive barbari s raznim naslovima, Više- 
put se čudio, što su primani na bečkome dvoru 
s velikom pompom, ali sve mu je to izgledalo kao 
neka podvala, nešto potrebna, da se za carske 

zemlje pridrže ovi uplivni tipovi. Znao je, da su 
neki carevi en masse podjeljivali plemstvo u Hr¬ 
vatskoj, Naslov baruna ili grofa mogao se kupiti 
u' Beču za veće novce, Zato mu nije bilo mnogo 
stalo, da se komu ne zamjeri. Da je znao, kako 
grofica Keglević ima divnu kćer,,,! Von Hubert 
se mogao diviti vanjskoj kulturi ovih krajeva, na¬ 
ročito dvorcima plemića, kaštelima i zamcima, ali 
nije mogao priznati, da su ljudi iz ovih krajeva, 
koji su tako dobro i uspješno imitirali zapadnu 
kulturu,, sami kulturni. Držao ih je barbarima. Ono, 
što je lijepo u ovoj zemlji, jesu žeiie i pejsaž, I 
vino je dobro. U toj zemlji se da ugodno živjeti, 
Sanio,. zašto je Bog dao ovako divne krajeve tako 
nemogućim ljudima? Sve je to stvoreno za bolje 
ljude! Zato ih, sigurno, šalje Beč ovamo, da se 
udome i obogate. Ova je zemlja upravo divna za 
đitugu otadžbinu Nijemaca! 

Stanku, koja je nastala von Hubertovbm upa¬ 
dicom; provedoše u razmišljanju. Grofici je bilo 


žao, što je dirnula osjetljivost kapetana Jelačića, 
kog još mora zamoliti za jednu veliku uslugu, Je¬ 
lačić se opet ljutio na druga Nijemca, koji se po¬ 
kazao vrlo netaktičnim u ovoj kući, Von Hubert 
je i dalje osjećao unatoč osjećaja superiornosti, 
strujanje neke prijatnosti u ovoj kući i volio je mi¬ 
sliti na svoju budućnost, ali se sjetio, da je Nije¬ 
mac, da je poslan ovamo u interesu discipline i 
kulture i da su sve to barbari, s kojima se višeput 
da proboraviti ugodno veče, ali im se ne smije do¬ 
pustiti osjećaj ravnopravnosti. Među njima se 
može naći po koji mudar i ugledan čovjek; to 
su obično plemići, odgojeni na strani; gomila je ne- 
vaspitana i prljava i čudna! Sami bi plemići htjeli 
biti ravni Nijemcima, jer govore njemački i pišu 
njemačka pisma, I još se čuje kako govore, da je 
to neki poseban narod. Vele, imaju povelje! 

Povelje su mrtvo slovo ,,, 

; Ćutanje bi se produžilo, da grofica nije progo¬ 
vorila: 

— Gospodo, vi ste umorni, trebalo bi da se 
okrijepite .,, Ja ću odmah narediti,.. 

Ona ustane. 

— Ne, milostiva gospođo grofice, ne — reče 
ađutant Jelačić — ne trudite se,,. mi nismo ni¬ 
čega željni, 

Von Hubert dobaci: 

— Možda sna! 

Grofica nije običavala sama posluživati goste. 
To bi bilo protivno bontonu vremena. Samo je 
ukućanima, djeci i rođacima mogla iznositi, po na¬ 
rodnom običaju, zakusku, ali strancu nikada. Sada 
je pokazala majčinsku brižljivost prema gostima 
samo zato, da nađe razlog odlasku. 

Jelačić se začudio gostoprimstvu grofice; nije 
se mogao sjetiti, da želi izaći zato, da nasamu 
pročita bratovo pismo. 

Kapetan von Hubert vidio je u tome nespret¬ 
nost, koja se može opaziti samo u kući hrvatskih 
grofova! 

Grofica je izašla. Odlučila je da dočeka oca 
Nepomuka i da s njime pročita pismo, ali joj se 
činilo čekanje kao neka kazna, Pobrzala je u svoju 
sobu, da ga pročita sama. 

Jedna mlada djevojka iznijela je oficirima voće 
i rakiju. 

Od ljute prepečenice oficirima se za čas zaža- 
riše uši, Von Hubert je morao kašljati, što je ve¬ 
selilo mladu djevojku, obučenu u seljačko ruho. 

U svojoj sobi grofica je otvorila pismo i počela 
čitati. 

Stajala je kraj prozora, da bolje vidi. 

Vani je već bio bijeli dan. Samo se u sobi još 
mogla naći po koja noćna sjena. 

Pismo je glasilo: 

Draga sestro! 

Javio sam ti ukratko, što se ovdje desilo. Čim 
sam poslao prvo pismo, morao sam pisati drugo, 
da budeš izvještena o svemu. Radi se o našoj djeci. 
Evo što je na stvari: Ono, čega sam se bojao, već 
je došlo, da, već se dogodilo ono najstrašnije! Po¬ 
misli samo! Nakon ljubavnoga očitovanja pozvah 
Anu u kabinet. Ona dođe sva crvena i oborenih 
očiju. Bio sam strog. 

Upitam: 

— Alors, ma petite, c'est parfait entre vous? 

— Qui mon pere! — odgovori ona. Osjetio sam, 
da je odlučna. 

Ti znaš njenu naravi Nisam htio biti surov, ali 
strogo nastavim: 

— Ecoute, Anna, ćela ne me plait pas! Les 
cousins,,, 


— Va, va,,. nous nous aimons. Voila tout, 
Laisse moi tranquille, Finalement c'est deja fait,„ 

Ja planem: 

— Quoi? 

— Je lui appartient ii ya trois jours... 

I ona zaplače. 

Mene oblije znoj. 

Ona, moja kćer, moja nada, ona mu već tri 
dana pripada,., 

Ne! 

Neka nevidljiva ruka stisne moje srce i ruke 
zarinem u kosu, 

— Ana, Ana, što si učinila! 

Ana je samo plakala. 

Za nekoliko trenutaka dođem k sebi. Zovnem 
jednu gospođu — Zorku našeg dvorskog — i za¬ 
molim je, da pripazi na Zorku, da je odvede. 

Zovnem Julija, 

Ulazeći smijao se nježno i prezirno u isti mah. 

Stao je nasred kabineta i upitao: 

— Što želi gospođin general? 

Ovaj me način razgovora razljuti i ja mu do¬ 
bacim: 

— Želi vidjeti zločinca! 

Julije se ne zbuni: 

— Pa .., evo ga! — reče. 

Pogledasmo se i ja shvatih, da je ono prava 
istina, što mi je Ana priznala. 

— Slušaj, Julije! Ti si zaslužio, da te bacim u 
mučilište. To ne ću. Odviše volim tvoju majku, 
bijednicu. Samo jedno želim znati: zašto si to 
učino? 

— Volim. 

— To još nije razlog. 

— Za mene jest. 

Opet me obuzme velika bol i neka srdžba 
počne da se valja kroz grudi. Ona nevidljiva ruka 
sve čvršće pritište srce i meni udaraju vratne 
žile... 

Viknem: 

— Zločinče, zar se tako naplaćuje gostoprim¬ 
stvo? 

1 ja mu priđem brzim korakom. 

On se ne makne. Kod njega nikakve veće pro¬ 
mjene, Tek, uha su mu postala blijeda. 

Vidjevši me u nastupu srdžbe, reče: 

— Ja ću Anu uzeti za ženu. Nju ili nijednu 
drugu, 

— Parole d'honneur? 

—■ Parole đ'honneiu:! 

— Ti ćeš od biskupa tražiti dopuštenje za brak? 

— Hoću. 

— Znaš li ti, da je biskup tvoj neprijatelj? 


S6 



Godina i. 


N 


C 


K. 


»Vije 


nji^a iU 3. 


— Znam, 

— Pa? 

— Mora dati, 

— Zašto? 

— Ja već znam. Ostavite vi to. 

Vidio sam: mladić je doista odlučio uzeti Anu, 
Vladao se kao pravi ljubavnik. Svaka mu riječ 
bijaše na mjestu. Što sam mogao učiniti? Konačno 
sam osjećao zadovoljstvo, što nisam, kad su mi 
došli reći, da se vole, bio surov. 

Eto, draga sestro, tako danas stoji stvar. Jav¬ 
ljam ti sve potankosti, da znaš o čemu se radi. 
Kapetan Jelačić može ti nešto više reći. Ono 


glavno mu nije poznato. On samo zna, da se 
oni ljube ,,,, 

Mislim, da bi bilo vrlo dobro, kad bi ti s Iva¬ 
nom došla u Brlog, Tu bismo mogli sve to lijepo 
riješiti. Ovako, dopisivanjem se teško rješavaju 
sva pitanja. 

Javi mi odmah, što misliš. 

Inače u Brlogu nema velikih novosti: imamo 
jednoga gosta. To je neki bolesni pustinjak. 
Razmisli pa dođi, 

Preporuča se tvojoj milosti 

Benvenuto, 

(Nastavit će se). 


INTIMA 

(A, Z,) 


TORGOVAN cvate ,,, Dođi, zlato, đođi 
^ na lakoj šajci preko mora moga, 
lagunom snenom, mirisnom mi prođi — 
donesi trake zlata sunčanoga ,,, 

Donesi miris proljeti mi mlade 
i smijeh i sjaj i treptaj oka svoga, 
što crno krijesi, plamti, budi nade 
u srcu mojem čara zlaćanoga,,, 


I daj da zlatom okrunim Ti čelo 
i put Tvoj pospem granjem jorgovana, 
što već polako cvijeće sipa bijelo ,,, 

I daj da ruku cjeltmem Ti ti'o 
i daj da dov’jek gledam sjaj Tvog dana, 
što Tebi sviće radostan i bio, 

Budislao llič. 


SULESKO 


S ULESKO, okrutno dijete, 
tvoji su prozori tužni: 
oni ne govore više ,,, 

Prkose, prkose mali. 

Sedam već jutara vičem, 

sedam već sutona kličem : 

Smiluj se, 

smiluj, 

otvoril 


Sulesko, zvončiću zlatni, 
tvoji su prozori tužni, — 
oni ne mole više ,,, 

Grješnice, grješnice mala, 

sedam već pokora dajem, 

sedam već dana se kajem: 

Skruši se, 

skruši, 

pokaj! 


Sulesko, cvjetiću mali, 
tvoji su prozori tužni 
oh, oni ne ljube više,,, 

Ljubavi, Ijubaivi mrtva 
sedam te dana pokapah 
sedam te noći iskapah, 
al nigdje, 
oh nigdje : 

Mira 1 

PLOČA OD MRAMORA 

Engleski napisao F. LE GROSS CLARK. Preveo VL. D. 


OSTUPAK je njegov — (reče major) 
pored svega ipak bio samo takav kao 
u čovjeka, koji svoje ime velikim slo- 
vima urezuje na Matterhornu; ali ja 
mu se nigda nijesam nasmijao, Matterhorn nije 
loša poredba. Ja često mislim, da katedrala za 
one, koji živu u nježnoj sjeni, malo pomalo po¬ 
prima oblik brijega, koji ih vječno tišti; ona čini 
svaki glas, što ga izušćuju, muklim i tihim, čavke 
njezine sjedaju visoko nad njihovim glavama, a 
uza to ona obiluje šupljinama i kutovima, iz kojih 
se odziva jeka, te koji su očigledno preživjeli sve 
pređe njihove ,.. Pogledajte onamo, gospodine! 
Vidite li? Krenite okom pravcem moje cigare, 
tamo preko božura — između ona dva udaljena, 
jablana; eto — to vam je vršak tornja katedrale 
u Dyboroughu, S mog tavanskog prozora vidi ga 
se više. 

Sreo sam ga tamo pred više godina, davno prije 
no što sam istupio iz vojske ili nakanio smjestiti 
se u ovom kraju. Tisuće posjetnika katedrale mo¬ 
rale su ga vidjeti — ali ja se kladim, da ori niie 
razgovarao nego možda s jednim svake godine; 
valjada sam se ja sastao s njime u sretan dan. Bio 
sam došao u predvorje — to je bilo jednog mrač¬ 
nog, oblačnog dana, kad je duhao oštri vjetar — 
i najzad se našao u trijemovima katedrale, U Dym- 
boroughu — još više nego u ikojoj drugoj katedrali, 
što ih poznam, izgleda kao da svakčas prelaziš 
preko mrtvaca ili lupaš na vrata mrtvih ljudi uz¬ 
duž zidova; tu evo počiva stari biskup A,, tamo 
stari Sir Reginald B., ondje opet stari Lord C, — 
i tako redom bez kraja kroz hladne hodnike. Ja 
sam ih promatrao, gospodine, sa svom melanko¬ 
lijom svojih dvadeset i devet godina, i polagano 
se šunjao od jednog nadgrobnog natpisa do dru¬ 
goga ,., 

Ujeđamput, kad sam stigao do ugla, začujem 
korake, i on izmili iza ugla. Odmah sam pomislio 
na čavke nad nama; one i on zajedno,,, to je, 
znate li, fauna onakovoga mjesta; i one i on sva- 
kud sjedaju i zure sad na ovu sad na onu stranu, 
i nahodiš ih na svim prozorskim nasjenicama i u 
svim katedralskim prolazima. Smjesta sam slutio 
— bit će kanonik.^ I pogodio sam, 

»Ha!« reče on, »Ha! Proučavate naše spome¬ 
nike, mladi prijatelju? A što sudite o njima?« 


^ Dašto: anglikanske crkve. Anglikanski se svećenici 


»0, vrlo je zanimljivo«, rekoh, »Studen dan, 
danas. Imate ovdje množinu natpisa, dabogme,« 
Imao je vođene plave oči, koje kao da su me ispi¬ 
tivale, pa sam želio da mu kažem što ,,. neobično, 
znate li. Počeo sam lupkati po kamenima. »Strašna 
gomila mrtvaca, zar ne? Ne vrijedi im sad više 
mnogo, što su živjeli; mogli su odmah, čim su stigli 
na svijet, urezati svoje natpise i mirno otputovati.« 
I pogladio sam, gospodine, svoje brkove s nekim 
uzbuđenjem. 

»Imate pravo«, reče on, »imate pravo, sasvim 
pravo, mladi prijatelju. Ali ja sam poznavao ljudi, 
koji su živjeli,,, živjeli samo u fiksnoj ambi¬ 
ciji, da s p'edeset godina postanu biskupi. Štoviše, 
poznavao sam, duše mi, ljudi, koji su samo imali 
želju da sinovima svojim namaknu akademsku 
obrazovanosti, A što će biti od takovih želja za 
stotinu godina, ej?« 

»Ništa, dabogme,« rekoh, 

»Eto! Ali, duše mi, pomislite na svu onu čeljad, 
koja je umrla oko ove velike katedrale, a da nije 
ostavila ni traga ni znaka, da je ikad živjela. To 
me napunja grozom. Imate pravo ,,, studen dan. 
Gledajte, kako su mi pomodrili prsti, samo što 
sam časak stajao na tom hladnom uglu. Volim, 
da svak ima svoje gledište, i poštujem vaše gle¬ 
dište, mladi prijatelju. Hoćete li ispiti čašu čaja 
sa mnom i,., i s mojim malim sinom? Od tri sam 
godine udovac. Vi ste taknuli pitanje, koje me vrlo 
zaokuplja.« 

»Vrlo ste Ijubezni«, rekoh. »A smijem li 
znati,,,?«: 

»Dašto. Zovem se Wagstaffe, kanonik Wag- 
staffe. Stanujem u predvorju katedrale. Pitajte 
samo crkvenjaka i kazat će vam — svak poznaje 
ovakovo smiješno staro čeljade.« 

Pošao sam s njime ispod tuceta svodova i kroz 
dugačke neosvijetljene prohode, kao da me zanio 
kakav čudesni vjetrić, koji prati čavke okolo tor¬ 
nja, On je neprestano čeretao. Opazio sam, da ne 
zna ništa ,., i ne mari ni za što ,,, osim katedrale. 
To je bio njegov kontinent. Pogledavao je u raz¬ 
govoru gore na toranj, kako bi čovjek dizao po¬ 
gled na bregove. 

Najzad me stazom od crvenih opeka između 
grmlja od jorgovana doveo do svog stana, koji je 
bio topao i uredan. Uveo me u sobu za primanje, 
koja je imala teške zavjese i do pola stijene, kako 
mi se činilo, bila iskićena sjajnim posuđem od por- 

culana, modrim i bijelim; dječak od kojih pet go¬ 
dina sigrao se ispred kamina malim vojnicima, 

»To je moj sin«, prišapnu mi, zaustavivši me 
na pragu, »Pogledajte njegovu žutu kosu ,,, nije li 
lijepa? Malo sam prestar da imam sina ... i onda 
da moram odgajati dječaka kao ovoga; vazda mi 
se. čini, da je malo čudno. Više puta jedva mogu 
razumjeti, da je ovo moj sin, Nuder, Diri (Ri- 
kard], moj junače ,, . Kako je? Duše ro.i, ti tu imaš 
prekrasnu igru.« 

Kućanstvo to, gospodine, bilo je čudno, ne¬ 
obično, Miješao sam svoj čaj, slušao njega i mo¬ 
trio dječaka, kako jede i kako se igra. On je bio 
točan u svojoj analizi: kadšto bi zurio u dijete 
kroz nekoliko časaka kao da je mačka, koja se 
kradom uvukla u grmlje jorgovana; onda bi mu 
dobacio koju riječ, i smjesta zatim .,. smjesta, go¬ 
spodine, čavrljao opet o katedrali i o sebi. Počeo 
sam se dovinjavati, da je on vrlo tašt čovjek.., 

No kasnije, u jedan čas, svi su moji rastreseni 
utisci — katedrala sa svojim vjetrom i sa svojom 
jekom, nebrojeni spomenici, njegova vlastita ži¬ 
vahna ličnost, zakriljena tihom okolinom, i dječak, 
koji ga je toliko zbunjivao —- skupiše u jednu pre¬ 
dodžbu, Kretao sam se u svijetu, koji mi je bio nov; 
bio sam spreman na bilo kakvo objavljenje, koje 
će izbiti na površinu iz onoga mračnog namještaja 
ili iz onih zavjesa,,, pa ono i jest izbilo, go¬ 
spodine, baš u horu. 

Odveo me u svoju poslovnu sobu, »Ja pomalo 
pišem,« reče on, grijući ruke, »pomalo propovije¬ 
dam . , , činim dobra djela. Možda će me ona uči¬ 
niti arhiđakonom. Ja se pače nadam, da će me 
učiniti arhiđakonom.« 

, »Gle«, rekoh, »dakle i Vi imate svoje male 
ambicije kao ostali Vaši prijatelji? Ja sam mislio, 
gospodine kanoniče, da Vi prezirete takve stvari; 
molim Vas, čovjek — pregršt prašine .,,« 

»Ta ja odista prezirem takve stvari, moj 
mlađi prijatelju«, reče on, naglo okrenuvši glavu 
prema meni. »Da, da. Ali Vi morate dopustiti, da 
se to na nadgrobnom kamenu lijepo ističe. Ne¬ 
mojte zaboraviti na nadgrobni kamen .,.« 

»Vi time hoćete da kažete«, rekoh ja, »da imate 
na umu brigu ... ili možda da rečem obzir,., na 
ploču, koju će oni za Vas postaviti?« 

»Naravno«, potvrdi on kimnuvši glavom, »Na¬ 
ravno. Što može biti važnije? Vaše primjedbe, kad 
smo se prvi put sastali, odaše mi, da dobro raz- 
birate taštinu svake ambicije običnoga čovjeka; 
Vi ćete stoga razumjeti,,, Evo, pogledajte ovo.« 
On poče otključavati glomaznu ladicu jednoga or¬ 


mara, »Mislim, da se čovjeku može oprostiti,,, 
malo lične taštine ,,, a to je, morate dopustiti, po¬ 
sve logično ...« On izvuče ladicu toliko, da je bila 
osvijetljena. 

Na dnu te ladice, gospodine, ležala je velika 
ploča od mramora — krasnoga mramora sa zele¬ 
nim žilama — osječena U obliku dugoljaste elipse 
s nekim, vrlo pomno urezanim, riječima. Prignuh 
se da pročitam riječi. Glasile su otprilike ovako: 
U spomen Jamesa (Jakova) Wagstaffea, Rodio se 
u svibnju (ne pamtim više dana) godine 1840. 
Umr'o ... tu je bila praznina. Pisac djela: »Histo¬ 
rija Dymborougha«, »Crkva pod Tudorinla« ... i 
opet praznina za dalja djela. Oženio se s Henriet- 
tom, trećom kćeri (ne pamtim više koga) ... 

»Krasna ploča«, nastavi on govoriti. »Najbolji 
i najtrajniji mramor. Od vremena do vremena da¬ 
jem urezivati, što je potrebno, Imam pohranjenu 
oporuku, za slučaj.., ako mi se što desi, znate li. 
Uvjeravaju me, da je mramor vrlo trajan.« 

»Eto, gospodine — čovjek ekscentričan, ali, 
kako je sam kazivao, i logičan. On je vidio, kako 
drugovi njegovi, starci i starice, umiru u sjeni ka¬ 
tedrale, te im nestaje i traga i spomena; možda ih 
je i sam mnogo pokopao, pa osjećaše, kako uspo¬ 
mena na njih iščezava od mjeseca do mjeseca. Ali 
natpisne ploče, te ostaju. Uzmimo — tako je va- 
Ijada razmišljao — uzmimo, da ja svu svoju ambi¬ 
ciju postavim na lijepu spomen-ploču, tko mi može 
zamjeriti? Divio sam se njegovu mramoru, no uje¬ 
dno sam bio neugodno dirnut čudnom aroganci¬ 
jom i samosviješću toga čeljadete. Čas mi se činio 
vrijedan sažaljenja čas odvratan; ali ja se nije- 
sam smijao. Ovakva ploča sa svojim zelenim ži¬ 
lama, koje su se javno isticale, duboko mi se usje- 
kla u pamet. On opraši ploču svojim svilenim rup¬ 
cem i ogleda je za čas — a onda opet oprezno, 
poput tvrđice, zarine ladicu u ormar. Kad me naj- 
poslije ispratio iz kuće, čuo sam dijete, kako žalo- 
stivo plače u jednoj gornjoj sobi, no mislim, da sta¬ 
rac toga nije primijetio , ,, On se pozdravio s dva 
tri prolaznika u crnim kaputima tarući svoje cr¬ 
vene zglobove na rukama, sad jedan, sad drugi; 
katedrala, mračna i golema, lagano se gubila u 
noći. 

»Dakle«, rekoh, »zbogom. Bili ste vrlo Iju- 
bezni,« 

»Ništa, ništa. Vi ste čovjek, koji shvaćate. Do¬ 
đite opet da posjetite mene i moju ploču.« 

»A Dirija ,.,?« dobacih mu, 

»Ej, pa naravno i Dirija. Znajte .,.« On me 
uhvati za rukav kaputa. »Ja hoću da učinim s dje- 

čakom, što je moguće, i ja želim, da on ima naj¬ 
bolje, što mu mogu dati; ali teško mi je da se sna¬ 
đem u misli, da imam sina — vrlo teško«. 

Ja mu ne odgovorili. Čini se, da ni onda još nije 
čuo plač svoga djeteta. 


Bio sam mnogo godina stariji, gospodine, kad 
sam opet došao u Dymborough, pa ipak, kad sam 
ušao u predvorje ,,, zaokupi me ista mirna hlad¬ 
noća zraka, isti cvrkut ptica visoko gore oko tor¬ 
nja, Ništa se nije bilo promijenilo osim moja za¬ 
liha uspomena i uvjerenja, »Hoću li da pohodira 
Wagstaffea?« pomislih. Zacijelo se promijenio ,. , 
ali kako bi se on mogao promijeniti? Možda je 
malo više sijed, još malo više uduben u svoju tihu 
katedralu, »Pohodit ću ga«, rekoh i pođoh pola¬ 
gano oko predvorja, zamislivši se u onaj pločnik 
od crvenih opeka, u grmlje od jorgovana, u ploču 
od mramora, »Da«, rekoh, »pohodit ću ga,,,« 

Ali, gospodine, kad sam zakrenuo oko ugla i 
došao do pred njegovu kuću, stao sam kao ukopan, 
nagađajući pa ipak znajući, da ne trebam naga¬ 
đati, Oko malenih vratašca kuće bijaše se skupila 
crna gomila — vidjelo se neko postavljanje u red 

— čuo se prigušeni mrmor. Veliko zvono otpoče 
zvoniti, gomila se pomače naprijed. 

Našao sam vrtlara, koji je nosio travu, i zapi¬ 
tao ga, »Da«, reče mi on, »pokapaju Wagstaffea„, 
staroga gospodina Wagstaffea«; i ja se ukradoh iz 
predvorja, duboko — vrli duboko razočaran živo¬ 
tom, Žalio sam, da ne mogu više vidjeti maloga 
taštoga čovjeka. Čavka sleti dolje na žljeb i uze 
me promatrati, dok nijesam osjetio njeno ruganje 
i zaprijetio joj štapom. 

Bezbrojni natpisi potsjetiše me na starčevu 
ploču. Da sam došao mjesec dana kasnije, već bi 
je bili postavili. Mislio sam, da bi tako bilo bolje, 
gospodine; taj bolni razmak između živoga čo¬ 
vjeka i njegova mramornoga spomenika pričinio 
mi se užasnim. Odlučio sam da pobjegnem odanle 

— kadli nešto bijelo zasvijetli na slabome suncu 
s vlažne staze, te je opazim, da mi se primiče sve¬ 
ćenik u bijeloj roketi. Bijaše mlad, blijede, pru¬ 
gaste kose i oštrih očiju; imao je prebačenu crnu 
stolu, i ja se domislim, da je valjada bio na ukopu, 

»Oprostite mi«, rekoh, »umr’o je ,,, bojim se, 
da nije moj stari znanac, kanonik Wagstaffe?« 

»Arhiđakon — arhiđakon«, razjasni mi on, »Si- 
roma stari Wagstaffe, Da, baš sam ga pokopao.« 
Pridružim mu se i mi pođosmo polagano zajedno, 

»A od čega je umr'o?« zapitam. 


»Zapravo,,,« on se nakašlja, »u posljednje vri¬ 
jeme nije dolazio mnogo među svijet, , , ne, nije 
dolazio. Ali ja mislim ,,, i drugi među nama tako 
misle ,,, da mu je srce puklo,« 

Ja se zabezeknuh, I začudo, onaj sam čas vidio 
u mislima onu mramornu ploču prepuklu — no 
onda se sabrah, »Srce mu je puklo?« odgovorim. 
»Bio bih rekao, da je posve nevjerojatno, da bi on 
mogao umrijeti od pukla srca. Ta bio je čovjek 
vrlo vrijedan, ali.,, sebeznao«, 

»Tako smo i mi mislili«, reče svećenik, »Baš 
tako. Ali meni se ipak kadšto činilo, da se on više 
stara nego i sam znade,« 

»Stara se?« rekoh, »A za što bi se starao?« 

»Pa za dječaka, znate li«, odvrato mi on podi¬ 
gavši obrve, »Pao je na granici Indije pred tri 
mjeseca,« 

»Mali Diri! Bože moj!« Moja se uobrazilja neć- 
kala da mi prikaže plavokosog dječaka bačena u 
metež ozbiljnoga rata., i mrtva na bojnome po¬ 
lju. »Diri? Dabogme, đabogme. I Vi držite da se 
on zaista starao za nj? Meni se uvijek činilo kao 
da se on ne može snaći u tome da ima sina.« 

»Tako smo svi mislili«, reče svećenik, »pa tako 
je možda ion mislio. Srce se može čudno preva¬ 
riti, On o svome sinu nije nikad govorio, kako to 
drugi očevi čine, ali smrt, vidite li, otkrila mu je, 
da je on otac,« 

Šuteći stigosmo do trijema, »Imao je ploču«, 
prekinem naglo šutnju, »krasnu mramornu ploču.,, 
na njoj bijaše dao urezati ime i djela svoja. Sad 
će se valjada ta ploča negdje postaviti?« 

On me pažljivo pogleda. »Čuo sam o takovoj 
ploči«, reče i kimnu glavom, »sjećam se, da se o 
tom govorilo pred kojih pet godina. Čudnovata 
misao, nije li? ,,, Ali danas nijesam o tome ništa 
čuo. Mislim, da je to bila kleveta.« 

»Ali ja sam je vidio«, rekoh, »Mogao bih je od¬ 
mah prepoznati... sjećam se i žila u mramoru...« 

»Uistinu?« promrmlja on. »Vrlo čudno. Bi li bilo 
moguće? Molim Vas da dođete časak sa mnom.« 

»Kamo?« zapitam, ali on mi ne odgovori. Po¬ 
vede me kroz katedralu u udaljenu kapelicu i 
stade pred jednim mjestom na stijeni kapelice. 

Tu je bila postavljena mramorna ploča iste ve¬ 
ličine i istoga oblika kao ona starčeva spomen- 
ploča — ista ploča, tako mi duše, ali okrenuta- 
gospođine, sa stražnjom stranom sprijeda. Odmah 
sam to razabrao po krivuljama njezinih zelenih 
žila. A na njoj su bile uklesane riječi; »Rikard 
Wagstaffe, poručnik, pao na bojnom polju 23, lip¬ 
nja 1912. Bilo mu je 27 godina,« 

GRAD MAKARSKA I PRIMORJE, 

Grad Makarska ispod 1762 m visokog Biokova svojim je 
položajem jedno od najprijatnijih mjesta čitave Dalmacije. 
Već ulaz u makarsku luku, između dviju povisokih, boro¬ 
vinom obraslih hridina, zadivljuje svakoga stranca. Obala je 
grada uredna i prostrana, a sam grad čist i prijatan. Na nje¬ 
govoj istočnoj strani stoji franjevački manastir s vrlo lijepim 
zvonikom kod stare crkve, prije džamije. Nasred grada, 
ispod nekadanje stolne crkve stere se vrlo lijep i prostran 
trg sa spomenikom slavnoga fra Andrije Kačića-Miošića. 
Makarska ima izvrsnu živu vodu, dovedenu iz Makra, ispod 
Biokova. Na zapadnoj strani grada koči se u zelenoj boro¬ 
vini kameni poluotočić sv. Perta sa crkvicom istoga sveca, 
otkud puca prekrasan vidik na more, otoke, ubavo Pri¬ 
morje i kršno Biokovo. Na zapadnoj strani Makarske, po¬ 
više poluotoka sv. Petra stere se čarobna Donja Luka, Ma¬ 
lo je položaja na našem Jadranskom moru, koji bi se u 
krasoti mogli takmiti s njome, U Donjoj Luci uređeno je 
lijepo kupalište, a mislilo se u njezinoj blizini sagraditi i ve¬ 
lik modemi hotel za strance, ali tu je gradnju omeo svjetski 
rat. 

Makarska je malen (oko 2000 stanovnika), ali prometan 
grad. Ima vrsne strojarnice koža, parni mlin i tvornicu tije¬ 
sta, tvornicu voštanih svijeća, sapuna i ulja. 

Makarska je stari grad. Već za Rimljana stajaše kraj 
njeg, kod današnjeg sela »Makar«, rimska naseobina Mu- 
c r u ili Muihuros, te je kroza nju išla rimska cesta, koja je 
od Salone vodila primorjem do Neretve, 

Makarska je često stradala od Turaka, a velik joj je 
udarac zadala g. 1815. i kuga, koja je one godine morila po 
cijelome Primorju. U Makarskoj je harala od 6. maja do 9. 
augusta, pa je od 1575 njezinih žitelja pokosila ih upravo 
555, 

Makarani su rodoljubni Hrvati, God, 1797. isticao se 
osobito makarski biskup Fabijan Blašković, koji je živo radio 
i nastojao, da se Dalmacija što prije sjedini .^s Hrvatskom. 
Radi istoga zahtijevanja i rada austrijski je general Mamula 
dao zatvoriti u franjevački manastir na otočiću Visovcu 
Ivana Pavlovića-Lučića i odvjetnika Dišmanića. 

U Makarsku u zadnje vrijeme rado na ljetovanje i ku¬ 
panje dolaze stranci , a osobito Česi, 

U dužini od 60. km zračnoga pravca proteže se čarobno 
makarsko Primorje (u starini Primordie i Mariani) od Vrulje 
do izvrsne luke Višnjice (Porto Tolero) pri ušću rijeke Ne¬ 
retve. Čitavo to Primorje naliči krasnoj, obrađenoj bašći, koju 
s jedne strane ograđuje more, a s druge strmi, golemi zid 
kamenite kose biokovske. Primorje je okićeno zelenim vi¬ 
nogradima, tamnim maslinama, bajamima, smokvama, šipci- 
ma i višnjama. Podneblje je blago, pa limuni i naranče 
uspijevaju uz more i pod vedrim nebom. Mrke ciprese, gu¬ 
ste lovorike, samonikla mirta, rascvali oleandri i granati 
aloji daju prijatno obilježje blagoj klimi primorskoj. Vidik s 


kopna, osobito sa kosa biokovskih, na more, iz koga se uz¬ 
dižu poluotok Pelješac, pa otoci: Brač, Hvar, Korčula i Vis, 
takav je, da mu na Jadranskom moru nema premca. Uz 
obalu morsku i ispod litica bijele se kamene kuće primor¬ 
skih sela, kojih ima svega 17, iako narod pjeva; 

»U Primorju dvanaest je sela. 

Od Baćine do bijelih Brela«, 

Ljepotom svoga položaja se ističu Baška s izvrsnom 
vodom; Podgora, najveće primorsko selo, gdje među beklin- 
skim cipresama nad hridinom morskom kao što je Santa 
Croce kod Amalfija, počiva »podgorski pustinjak« don Mijo 
Pavlinović na grobištu svete Tekle, Zadnjih godina dolazi u 
Podgoru mnoštvo Čeha na kupanje. 

Najromantičniji je vidik na selo Igrane, kojega su se 
kuće poput okruglog vijenca poredale nad morem. Obnov¬ 
ljeni manastir sv. Križa leži u zakutku u idiličnom gaju lovo¬ 
rika, limuna i naranča, kraj izvor - vode, kojoj dobrotu 
slavi i danas sačuvani podulji latinski napis iz 6. stoljeća, 
usječen u litici. Ispod opjevanoga svoga »kaštela« leži Dr¬ 
venik sa dvije svoje čarobne »Vale«, 

Između Plave i opjevanoga Vitera opkoljen stražom vi¬ 
sokih cipresa, a ograđen limunima, narančama, lovorikama, 
i oleandrima uživa idilični mir manastir franjevaca u donjem 
Zaostrogu dajući pokoj neumrlome pepelu »starca Mlovana« 
i pjesnika fra Ivana Despota, Gore više, pod »Stinama«, 
uvalio se romantični gornji Zaostrog. Ubavo selo Podaca 
poput golubice počiva na brežuljku povrh mora. Vidik je 
iz tog sela prekrasan, a seže sve do 100 km dalekog Visa 
Odsijev kuća Kačićeva rodnoga Brista ljulja se poput 
labuda u sinjoj pučini, a ubavi Gradac, na brežuljku i u uva- 
lici pod njim, mami svačije oči. 

U »vilovitome« Primorju se rodiše mnogi glasoviti i za¬ 
služni Hrvati kao što su: fra Andrija Kačić-Miošić, don Mijo 
Pavlinović, pjesnik fra Ivan Despot, don Nikola Šimić, Augu- 
stin Grubišić, biskup Pavao Miošić, Josip Alačević, Mihovio 
Glavinić, dr, Cesar Pavišić, don Kažimir Ljubić, Stjepan 
Ivičević i ost. Štipan Banović. 

UZ NAŠE SLIKE IZ POSLJEDNJEG BROJA, 

Joso Bužan, Bara iz Mikulića. Majstor Bužan prenio 
je Baru na platno vjerno, s njenom otvorenom prostoduš- 
nošću, sa širokim slavenskim licem, s nasmješljivim očima, 
iz kojih izbija živo i vrelo srce hrvatske seljačke djevojke. 
Bara je iz onog sela, u neposrednoj blizini Zagreba, u kome 
se kao i u svim drugim ispod Zagrebačke gore, uščuvala u 
punoj svojoj čistoći i slikovitosti hrvatska narodna nošnja. 
Spuštenih pletenica — ta još je djevojka — koje je po¬ 
vezala i okitila vrpcama i trobojnicama, u lijepome kožu- 
šiću, podbočila se desnicom na svoj zobunac i stisnuvši malo 
svoje vragoljaste oči, otvara svoja usta i kroz bijele zube 
u po glasa šapuće: evo to sam vam ja Bara iz Mikulića, 
mahnuvši pri tome nehajno svojom ljevicom. 

Slike sa izložbe tekstilnih, keramičkih i 
drvorezbarskih radova, što ih upriličiše na ovogo¬ 
dišnjem zagrebačkom zboru hrvatske ženske udruge u Za¬ 
grebu i Petrinji, pa Jelena Babićeva, Nella Geigerova, Paula 
Brohova i Mila Vodova. U četiri ponutrice u velikoj indu- 
stnjalnoj dvorani bila je aranžirana ova izložba. Izložba je 
bogatstvom, šarolikošću i ukusnošću svojom izazvala opće 
udivljenje sviju, koji su izložbu pregledali. 

U prvome interieru bila . je uređena izložba zagrebačke 
ženske udruge za uščuvanje i promicanje hrvatske seljačke 
umjetnosti i obrta (gled. Vijenac br. 2. knj. II. str. 42. i 43.). 
Izložba je činila dojam kakovog privatnog salona, u kome 
su među pokućstvom, na pokućstvu i po stijenama poraz- 
mješteni i povješani dragocjeni i skupocjeni tekstilni pro- 

dukti i tekstilne umjetnine prvoklasne vrijednosti _ a sve 

u duhu hrvatske seljačke umjetnosti. 

Njoj nasuprot u manjem interieru, u formi kakvog budoira 
smjestile su izložbu svojih tvorevina izrađenih u duhu na¬ 
rodnome Jelena Babićeva i Nella Geigerova (gledaj Vijenac 
br. 2. knj. II. str. 48. i 49.). Pored obilja tekstilnih tvorevina, 
ističu se na policama keramički produkti: vaze, doze, ša¬ 
lice, pa tokarske figurice u narodnim nošnjama _ sve ra¬ 

đeno u duhu narodnome; tu i tamo nalaze se i predmeti 
koji ne nose narodni karakter na sebi. Osobito radovi u 
keramici i porculanu svratiše zbog svoje originalnosti i umjet¬ 
ničke izvedbe na sebe opću pozornost. Pored ove izložbe 
bila je smještena u trećem interieru izložba tekstilnih i kera¬ 
mičkih radova, što ih je izložila Ženska udruga za pro¬ 
micanje kućne tekstilne industrije u Petrinji u društvu sa 
Paulom Brohovom i Milom Vodovom (gled. Vijenac br. 2. 
knj. II. str. 54. i 55.). I ovaj interieur bio je uređen kao 
otmjena soba, u kojoj su porazmješteni prekrasni tekstilni 
produkti, među kojima ima pravih umjetnina, koje je stvo¬ 
rila ruka hrvatske seljakinje. 

Još su u jednome malome interieru izložile Draga Kova- 
čevićeva sa svojom drugaricom iz Sarajeva uz tekstilne 
produkte i razne drvene predmete s narodnim ornamen¬ 
tima, koji su izazvali u posmatrača dojam kao da su to in- 
tarzije; među drvenim pisanicama, škatuljicama i posudicama 
našlo se vrlo lijepih i ukusnih tvorevina. 

Ovom se izložbom pokazalo jasno, da smo mi Hrvati u 
zadnje doba primjenjivanjem hrvat, seljačke umjetnosti u 
sitnoj umjetnosti i umjetnome obrtu — u originalnosti, ukusu 
i finesi i opet naprijed poskočili. 

Antun Jiroušek. 

MIRJANA. 

Cijelo sam popodne lovio pastrve. Zabavna stvar: čim 
manem prutom, munu one uz vođu. Rijetko se u onako du¬ 
bokoj šumi i pojavi čovjek. Ja mirno čekam, voda romoni 
i zanosi udicu. Ribe se oprezno vraćaju iz brzice u vir, 
obilaze meku, potegnu olovo, trgnu se i izmaknu; vide, nije 
čist posao, gujavica se drži strune i ne tone na dno, to 
pluto, pa pritka, a i ja: sve je nekako neobično, novo, i kao 
upravo zato — ta u šumi dm pada dosta hrane. — Prkoseći 
razumu nekom hitnom zaslijepljenošću lakomo proguta na- 
jedared jedna od njih udicu i već se praćaka nad voldom 
previjajući se visoko u suhom zraku. A onda dolazi na red 
druga, kao da su uklete. Svagdje je eto život jednako zago¬ 
netan, nelogičan, hirovit. 

Do prvog sam sela stigao u prvi sumrak. Pred najbližom 
kućom opazim suca i liječnika pod sjenicom. Dobro, pomi¬ 
slim, bar ću se imati s kim povesti. Pristupim knezu, koji 
se naslonio na ljesu, pa ga upitam, šta je to tamo. — »Ko¬ 


misija rad Mirjane, nikakvo dobro« odvrati on zlovoljno. U 
taj se mah diže pod sjenicom graja, Mirjana kao podivljala 
stala trgati zapisnik, tinta se po njem razasula i istom, kad je 
stište stražar i još neko, prestade ga derati. Daktala je, kao 
kad ti olujina ugna u sobu plahu ptičicu. Zatisla Mce u dla¬ 
nove, pa kad ih skide, a ona sva od tinte. Svi su ni ne pre- 
dišući nijemo stajali. Za čas osu ona kao iz rukava; 

»Ja dakle baš svemu krival Sad vodite brigu o njem; 
žao Vam, što se ne će zlopatiti cijela vijeka? A kad je cr¬ 
kavalo od gladi, gdje ste onda bili? Što će samo ta vaša 
komisija doći, moglo se ono na noge dići. Što ti vaši zakoni 
ne vezaše i njegova oca uza nj, već on skliznu u bijeli svijet, 
a mene neka bije bijeda i sramota? Čuli ste i sami, da sam 
živjela o tuđoj milosti, a sad me rad tog otjeraše. Nezako¬ 
nito je, vele svi, pa kad je nezakonito, jere se vi trgate sad 
za nj s tim vašim zakonima? Lijepo bi se usrećilo, da je po- 
živjelo, ko i moj otac i braća, što ih ti vaši zakoni opraviš® 
preko devet brda, da ubijaju ljude, kojih nikad ni ne vidješe 
prije i za koje vele, da su istog zakona kao i mi. A ja osta¬ 
doh sama, da se prebijam od nemila do nedraga...« Dalje 
joj riječi prevladaše suze. 

Nebom se gonile tmaste oblačine. Svaki se čas iscerile 
pakosnim ždrijelom, no ja se ipak povučem opet u šumu, 
dok ne ode komisija. Nekako me stezao gospodski kaput 
i godila mi pusta samoća. 

Znao sam je još kao vižlasto pastirče. Otac joj je za¬ 
ostao, otkako su ono duge tesali u planini i snosili ih na sa¬ 
marima. Pribio se uz Kneževićeva zadrugu. Poslije ga po¬ 
teže careviha u vojsku, a Mirjana osta sama. Teško si je 
mogao i sagledati, a kamo li riječ joj izmamiti. Tuđila se 
od svakog. Kako nisam do tih školskih praznika duže bio u 
tom kraju, nisam je u prvi mah nil prepoznao, dok mi je knez 
ne napomenu; pa me je njena rječitost tim većma začudila. 
Koliko se bojala ljudi, pa ih se eto ipak ne uboja! Kao kad 
bijedna ptičica opčinjena leđnim pogledom guje ne bježi! od 
sigurne pogibije, već sama srće u svoju propast, tako i Mir¬ 
jana, kad je snađe bijeda, pade iz zla u gore. I kad se po¬ 
kazala najsilnija, kadra je naprkositi jedino sebi i pomoći 
nepravdi, proti kojoj je ustala, da je smlavi do kraja.- 

Đ. V, N. 

BEOGRAD — SPLIT, 

Ne radi se o željezničkoj pruzi koja bi trebala da spoji 
ova naša dva grada — glavni grad cijele kraljevine i glavni 
grad našeg Primorja, već se radi o njihovim imenima, odno¬ 
sno o obliku što bi ta imena trebala da imaju u našemu knji¬ 
ževnom jeziku. Nas naime u zapadnim krajevima, koji se 
držimo jekavskog govora u književnosti, te smo zato- bili 
naučili da ih zovemo »Biograd« i »Spljet«, od ujedinjenja i 
oslobođenja sve više tjeraju da ih prekrstimo u »Beograd« 
i »Split«, jer da ih tako zove narod što živi u njima i oko 
njih. Na prvi mah reklo bi se da je sasvim opravdano, jer 
napokon svak zna najbolje kako se on zove, pa tako to 
zna najbolje i svako mjesto, te kako što nitko ne dozvoljava 
da mu drugi mijenjaju ili ispravljaju ime kojim se razlikuje 
od ostalih ljudi među kojima živi, tako bi trebalo reći da i 
svaki grad ima prava da traži da ljudi iz drugih krajeva ne 
diraju u ime što je pn sam sebi dao; kad je dakle »Beo¬ 
grad« prozvao sebe »Beogradom« a »Split« »Splitom«, onda 
to može i mora da bude pravo i drugima! Tako je — u 
principu, ali, kako uvijek, jedno je princip a drugo je način 
kako se on primjenjuje. Pa i ja, dok stojim na stanovištu je¬ 
kavskog književnog govora, ne bih dirao u ovo pitanje (ima¬ 
mo doista mnogo važnijih a neriješenih pitanja!), kad bih 

vidio da se toga principa drže baš »Beogragjani« i »Splićani*, 
ili kad bi se radilo o kakovim zabitnim selima što se u jav¬ 
nome životu nikad ne spominju; nego nije ni jedno ni drugo — 
i griješi se protiv spomenutog principa, i radi se o dva glav- 
nija naša grada koji se vrlo često dandanas spominju, a 
kojih imena već su od nekoliko vijekova poznata u našoj 
književnosti. 

Počnimo s tanjega kraja! Kad bi se radilo o imenu kojeg 
mjestanca što se u kojem našemu narodnom govoru izgovara 
na jedan način dok bi u književnom jeziku trebalo da je 
nešto drukčije, može se podnijeti da se ime ostavi bez pro¬ 
mjene; tako n. pr, može se podnijeti da se kaže da se je 
Kačić rodio u «Bristu», jer, iako književni jezik zna vrlo 
dobro za drvo »brijest«, za Kačićevo rodno mjesto nije stvo¬ 
rio oblika »Brijest«; a isto tako ne treba da nam ništa smeta 
što »Podsused« ostaje i u književnom jeziku taki, jer oblika 
»Podsusjed« u narodu nema. A oblici nam kao »Brist« i 
»Podsused« ne smetaju, kad možemo sasvim lako kazati, 
»Kačić se je rodio u Bristu« i ne misleći na »brijest«. Ali već 
je malo drugačije kad se radi n. pr. o kajkavskim imenima 
mjesta što se svršavaju na -ec ili -ek, jer pravomu štokavcu 
i štokavskom književnom jeziku jako smeta ono c što se u 
drugim padežima u štokavskom nikako ne gubi; pa je tako 
n. pr, pok, M, Valjavac potkraj života pristao na tu pro¬ 
mjenu svojega prezimena »Valjavec«, da ga ne bi okorjeli 
štokavci deklinirali »Valjavec - Valjaveca«, kako što se 
dobro sjećam da se u moje doba u dubrovačkoj gimnaziji 
latinski učilo po »Pavecovoj« a ne po »Pavčevoj« gramatici, 
jer je ime autoru bilo napisano »Pavec«, Nego da ostanemo 
pri imenima mjesta: ne pišemo li mi svi »Sisak«, premda 
pravi Siščani zovu svoj grad »Sisek«? a, napokon, i oni bi 
trebali najbolje da znaju kako se zove mjesto gdje su nikli 

»Sisak« dakle pišu i »Beogragjani« i »Splićani«, i to je 
vrlo pametno, jer inače oni ne bi mogli putovati u svijet, 
niti se vraćati kući preko Siska, nego bi trebalo da udare 
preko »Siseka«. Ali mogao bi ko reći: »Sisak« i »Sisek« — 
to je nešto drugo, jer taj drugi oblik nije štokavski, pa ne 
može da se primi u književni jezik, koji je prije svega 
štokavski. I to je istina, ali zašto tada i Osijeku i našoj ne¬ 
suđenoj Rijeci (koja je još uvijek mnogima kod nas tako 
daleka da je vole zvati »Fijuma«) »Splićani« nameću te je- 
kavske oblike, kad ih tamošnji narod zove samo »Osik« 
(katolici) ili »Osek« (pravoslavni), odnosno »Reka« (u samoj 
Rijeci) ili »Rika« (u okolici)? Zato, jer ne dopuštaju drugi¬ 
ma što sami za sebe traže, ili, da pravije kažemo, zato što 
su i Osiječani i Riječani bili tako pametni da prihvate i 
za ime svojega grada oblik što odgovara književnome Je¬ 
ziku i koji nije nikakova mudra kombinacija jezičavih filo¬ 
loga već živa tvorevina samoga naroda. Istina »Beogragjani« 
pišu »Osek« i »Reka« (ako zaborave »Fijumu«), ali ne zato 
što jedan dio tamošnjeg naroda tako govori, dakle ne iz 
kakvog obzira na pravo »samoodregjenja«, nego zato što je 
tako pravilno prema njihovom ekavskom govoru. 

Pa, opet kažem, ne bih ja dirao u ovo pitanje) kad bi 
»Biograd« i »Spljet« bili noviji oblici skovani prema pra¬ 
vilima jekavskog govora, ali nijesu, nego su oni u običaju 
kod jekavaca otkada se jekavski piše: već stari dubrovački 
pjesnik: Vetrahović u XVI. vijeku pjeva: »Slavni Biograde ... 
tvrdine i zgrade tko tvoje obori?«, a »Spljet« je još stariji 
— ima ga već jedan dubrovački ćirilski pisar iz kraja XIV, i 
početka XV. vijeka. A ti oblici nijesu samo stari u jekav- 
skom'.govoru (u njemu drugih i nema!), nego su zanj. i sa¬ 
svim pravilni; »Biograd« ima pred o glas i s istoga razloga 


s kojega kažemo da je »mlijeko bijelo« a da je »snijeg bio 
(iU bijel]«, to dakle nije nikako prema ikavskom govoru ne¬ 
go prema pravilima jekavskoga; isto je tako »Spljet« pravi 
jekavski a »Split« ikavski oblik, iako nam nije jasno 
kako su se oba ta oblika razvila iz starijeg romanskog ime¬ 
na, ali biće otprilike tako kao što je (prema latinskome 
»Syrmium«) postalo i jekavsko »Srijem« i ekavsko »Srem« i 
ikavsko »Srim«. 

Ko dakle govori i piše jekavski, taj mora govoriti i pisati 
i stare i pravilne jekavske oblike »Biograd« i »Spljet«, ali 
jedno ga svjetujem: ako uspiše komu u Biograd, nek ne za¬ 
boravi da na adresi doda (»u Srbiji«), jer će mu se inače 
lako dogoditi što i meni: nijesam toga dodao, pa je pošta 
pismo poslala u dalmatinski Biograd (koji joj je, čini se, bio 
poznatiji od srpskoga), a tada je taj Biograd bio zaposjednut 
od Talijana, pa je pismo poslano u Rim, pa tek iz Rima -■ 
poslije par mjeseci — srećno stiglo kamo je bilo upućeno! 

M. Rešetar. 

KRSNA SLAVA GORNJO-PRIMORSKIH KAčIĆA. 

Fra Andrija Kačić-Miošić piše u »Govorenju od stare i 
plemenite kuće Kačića« na 282, strani svog »Razgovora 
ugodnoga« (izdanje Dioničke tiskare g. 1899.) ovo: 

»Sve kuće od ovoga plemena (govori o Račići¬ 
ma od Mokra) drže svetoga Ivana za svoga bra- 

morju slave ga na hrišćansku, sutradan po 
latinskomvodokršću, ukojidandolazihriš- 
ćanski Ivanjdan; a oni u donjem Primorju 
slave ga na latinsku, po našem b o ž i ć u.« 

»Govorenje od stare i plemenite kuće 
Kačića« prenosi fra Andrija vjerno iz »Razgovora ugod¬ 
noga« i u »Korabljicu pisma svetoga«, u kojoj se 
gornji navod nalazi na str. 409.—410, (izdanje Š. Artale u 
Zadru g. 1886.) 

Uzimljući ono Kačićevo pisanje onako na laku ruku, 
neki su ustvrdili, da su pređi Kačićevi bili vjere pravoslav¬ 
ne, pa da su stoga sačuvali svoju krsnu slavu na hrišćanski 
Ivanjdan. I. Dan. A, Živaljević piše u svojoj inače naj¬ 
opširnijoj i najboljoj raspravi, što je o Kačiću imamo, na str. 
4.-5. 171. knjige »JleTonHca MaTH^e CpncKe« ovako: »Ka¬ 
da uzmemo u obzir, da su Kačići iz Bosne, da samo Srbi 
pravoslavne vere slavu slave i da i danas ima u Dalmaciji 
i Boci Kotorskoj čitavih bratstava, koja primivši rimokato¬ 
ličku veru, zadržaše svoju staru slavu i slave pravoslavne 
svece, a nekima čak i pravoslavni sveštenik seče kolač, 
to nećemo pogrešiti, ako iz gornjih Kačićevih reČi izvede¬ 
mo: da su Kačići starinom bili pravoslavne vere i da se u 
Kačićevoj kući slavio zimski sveti Jovan, koga slavi zna-^ 
tan deo srpskoga naroda.« 

0 slavi krsnoga imena dosta je u nas napisano, a kri¬ 
tički prikaz toga istraživanja pružio nam je 'Vjekoslav Klaić 
u raspravi »Novija istraživanja o krsnom ime¬ 
nu« u podlisku »Hrvata« (br. 583.-587. g. 1922.). Ta je 
raspravica preštampana i u posebnu knjižicu. Poslije nego 
je dr. Čiro- Truhelka iznio u »Glasniku zemaljskog muzeja 
u Bosni i Hercegovini«, g. XXIII., str. 355.-375. »Testa- 
menat gosta Radina«, iz koga proističe, da su i bo¬ 
sanski patareni u X'V. vijeku slavili krsno ime, i ja sam u 
XXIV. godištu, str. 265.—274. istoga »Glasnika« priopćio 
popis katoličkih porodica, koje i danas sve slave krsno ime 
u makarskoj Krajini, nekadanjoj Paganiji, gdje u srednjem 
vijeku bijaše posve prevladalo patarenstvo; Slava krsnoga 
imena između Neretve i Cetine (u Krajini) naslijeđena je 

od Patarena, Krsnu slavu nastojao sam razjasniti i još jed¬ 
nom radnjom, koja je još u rukopisu, i s drugih gledišta, jer 
se u Krajini slave i čisto katolički sveci: Bruno, Stjepan 
kralj ugarski, Franjo Asiški... Najstariji trag krsne slave 
nalazimo u Maćedoniji oko Ohridskog jezera, gdje je voj¬ 
voda Ivac, Bugarin, g. 1018. slavio Veliku Gospu^) i u Hr¬ 
vatskoj, gdje je u Skradinu ban Pavao Šubič slavio sv. 
Ivana Krstitelja.^) A da nije istinita Življevičeva gore na¬ 
vedena tvrdnja, svjedoči nam i Vuk Stef. Karadžić, kad piše: 
»Bugari svi oko Timoka slave Nikolj-dan...«,®) a i to što 
neki Arbanasi i to katolici također imaju krsnu slavu, dok 
je opet njihovi sunarodnjaci pravoslavne vjere ne drže.*) 

Ostaje jaš samo zagonetnim to: zašto su potomci Ka- 
čića u Gornjem Primorju slavili sv. Ivana »na hri š č an- 
s k u«? 0 tome me je nedavno pitao i đr. fra Karlo Etero- 
vić pišući u »Novoj Reviji« (g. 1922.) raspravu o Kačiću po 
svojim vlastitim istraživanjima u arhivu manastira zaostroš- 
koga i drugim vrelima. Kad bismo ono slavljenje »po hriš- 
ćansku« odmah površno uzeli, najprvo bi nam se doista na¬ 
metnulo vjerovanje, koje i Živaljeviču, ali najprije nam upa¬ 
da u oči jedna netočnost: Kačić naime veli, da potomci 
knezova Kačića u gornjem Primorju slave sv. Ivana »su¬ 
tradan po latinskom vodokršću« (u »Korabljici« 
taj blagdan piše velikim slovom: Vodokršću), u koji dan 
dolazi hrišćanski Ivanjdan«, To nije istina, jer 
sjutradan po latinskom Vodokršću dolazi hrišćanski Božić, 
a pravoslavni zimski sv. Jovan dolazi sjutradan po njihovu 
Vodokršću (Bogojavljenju), 

Kačići u Bristu za vrijeme fra Andrijevo nijesu se ni u 
pismima zvali Račićima već samo Mi o š i ći m a kao i da¬ 
nas, a fra Andrija ih je tek tragajući za plemićkim lozama, 
ili kako on veli »arborima« doveo u vezu sa starim kne¬ 
zovima Račićima, Mislio bi najprije: da su Miošići u Bristu 
slavili sv, Fabijana i Sebastijana, koji padaju u isti dan, 
kad i hrišćanski sv. Jovan, pa da je fra Andrija natežući 
onom tvrdnjom htio dovesti u vezu potomke Kačića u gor¬ 
njem Primorju s onima u donjem Primorju. Ako to ne, onda 
su potomci Kačića u gornjem Primorju slavili sv. Lucijana. 
koji katolički svetac dolazi sjutradan po kat. Vodokršću. 
Danas svi Aleksići i Miošići u Bristu (a njih Kačić spo¬ 
minje u onom svome pisanju kao potomke knezova Ka¬ 
čića) slave od ljudskoga pametara samo katoličko Vođo- 
k r š č e (Bogojavljenje). Moglo bi biti, da su oni onda sla- 
veči krsno ime više dana svetkovali i sjutradan po Bogo¬ 
javljenju, a pogotovo i stoga, što se naši Primorci rugaju 
onima, koji slave Bogojavljenje veleći, da toga sveca slavi 
svak, jer je blagdan zapovjedni. 

Kad bismo sve uzeli, da je fra Andrija Kačić pogriješio, 
— što je teško vjerovati, kad vidimo, da se ovaj navod po¬ 
sve slaže i u »Razgovoru« i u »Korablici«, — pa hrišćansko 
Vodokršće zamijenio katoličkim, i onda bi tvrdnja Živaljevi- 
ćeva bila lakovjerna. Kad bi uistinu potomci Kačića u gor¬ 
njem Primorju bili slavili sv. Ivana po starom kalendaru, kao 
hrišćani, opet to nikako ne dokazuje, da sii im preci pri- 

1) Prof. Božidar A. Prokić: »Vojvoda Ivac — najstariji 
istorijski sipomen o slavi u Maćedoniji«. »Bratstvo« dru¬ 
štvo sv. Save, knjiga IX. i X,, u Beogradu 1902. str 5.—10. 

“*) Vjekoslav Klaić: »Nešto o krsnom imenu«. »Vijenac« 
g. 1895., str. 473.-475, 

“) Vuk Stj. Karadžić: »Život i običaji naroda srpskoga«, 
str. 69.—71. 

*) VI. Škeirić: »Postanak krsnoga imena«. »Glasnik zem. 
muzeja u Bosni i Hercegovini«, XXXII., str. 262. 


padali vjeri pravoslavnoj, jer mi znamo, da su i katolici i 
pravoslavni i patareni prije uveđenja novog kalendara g. 
1582. svi imali jedan isti kalendar (Julijev). U Slavoniji i u 
Bosni katolici za puno godina ne htjedoše priznati ni pri¬ 
miti novoga kalendara, već slavljahu svece po starome, 
Slavonci odbijahu novi kalendar više od pol stoljeća. Još g. 
1640, izvješćuje pop Fabijan Videc biskupa zagrebačkoga 
o Vašci sv. Martina: »Istina je da po starom kole- 
dariumu boži|ć i vuzem drže kao i Vlahi«.' 
U Bosni bijahu katolici još veći protivnici novoga kalen¬ 
dara. Fratra su Šušiča »Šokci« jednom kamenovali radi loga, 
što je uvodio novi kalendar.® Po ovome postaje jasno, s ko¬ 
jih su razloga potomci Kačića slavili sv. Ivana »na hrišćan- 
sku«, ako uopće možemo vjerovati onome pogrješnom na¬ 
vodu fra Andrijinu, jer se služenje sveca po starom kalen¬ 
daru moglo u Primorju, ograđenu morem i strmim gora¬ 
ma, održati još više nego u Bosni ili ravnoj Slavoniju 

S, Banović. 

UMJETNOST I UMJETNIČKE ŠKOLE. 

Danas se uopće u književnom svijetu mnogo raspravlja, 
kojoj i (kakvoj školi pripada ova ili ona umjetnička radnja, 
te se prema tomu često i određuje njeziba vrijednost. 0 tim 
se pitanjima vode čitave literarne borbe po raznim časopi- 
S(iima i ističe se pri tom važnost ove ili one umjetničke 
škole, koja da je jedino vrsna da udovolji zakonima este¬ 
tike uopće i po tom dakle da je najbliža savršenoj ljepoti. 
Naravno, da su ti sudovi vrlo relativni, već prama shvaćanju 
pojedinih kritičara-umjetnika i prema njihovu duševnom 
raspoloženju spram ove ili one umjetničke škole. 

Te rasprave i različiti nazori ne bi ni najmanje škodili 
razvitku umjetnosti uopće, bili bi pače od velike koristi za 
daljnji razvoj iste, kad ne bi bili često udahnuti nekim re¬ 
cimo partajs'kiim i jednostavnih shvaćanjem i za to imali 
samo neku vrlo relativnu vrijednost. 

Opaža se, da se u tim raspravama objekat često prosu¬ 
đuje samo s njegova spoljašnjeg oblika, — da li je naime 
napisan u ovoj ili onoj formi, naslikan ili izdjelan pod utje¬ 
cajem ove ili one škole. Međutim se zapravo manje osvrče 
na pravu internu vrijednost djela i potražuje izvore i po¬ 
dražaje, koji su ga potakli. Ta jednostranost u prosuđivanju 
dolazi često tako daleko, da je stanovito djelo, ako ne od¬ 
govara ukusu pojedinih kritičara, koji pripadaju ovoj ili 
onoj školi, osuđeno kao nevaljalo i nezrelo, a drugi u 
njemu nalaze stanovitu umjetničku vrijednost. 

Naravno, da tako jednostrano i neozbiljno prosuđivanje 
nepovoljno djeluje na razvoj lijepe knjige i umjetnosti 
uopće, i donosi zabunu u čitalačku publiku i nepovje¬ 
renje u stvaralačku snagu naših pisaca. 

No da se malo osvrnemo na tako zvane umjetničke 
škole, no koje se često pozivaju i u koje vjeruju mnogi 
umjetnici i pisci. 

Ako se obazremo na prošlost i prolistamo historiju raz¬ 
voja svjetske književnosti i umjetnosti, to ćemo se osvje¬ 
dočiti, da su pojedine škole nicale u raznim krajevima i 
vremenima često i neodvisno od njihovih duhovnih 
osnivača. 

Pojedibe jače umjetničke individualnosti osjećajući u sebi 


* Smičiklas: »Dvjestagodišnica oslobođeiia Slavonije«, II,, 
str. 1. 

® Fermendžin: »Acta Bosnae potissimum ecclesiastica ..«. 
str. 413. 

veću pobudu stvaranja i potrebu da iskažu nešto novo, do¬ 
nijeli su u svojim djelima pravce novim strujama, koje se me¬ 
đutim nisu nikad posvema odvajale od svog prvobiiitnog iz¬ 
vora, već su samo dotjerivale i usavršavale dotične umjet¬ 
ničke izražaje udahnjujući im svoje originalne podražaje, 
svoje poglede i svoja nova shvaćanja. To je dakle prirodni 
proces evolucije umjetnosti, koja traži savršenstvo, — a ni¬ 
pošto stvaranje jedne nove škole, koja bi bila nešto posebno 
i izolirano od općeg shvaćanja svrhe prave umjetnosti. Ve¬ 
liki umjeinicil dakle nisu stvarali novih škola, oni su samo 
slijedili porive svoga genija, koji ih je i besvjesno nagonilo 
da dadu oduška svojim mislima i osjećajima u onoj formi, 
kako su se rađali. Homer, Vergil i Dante, Fidija, Michelan- 
gjelo i Rodiin, kao ni Bethowen, Wagner i Čajkovski nisu 
posebno stvarali novih škola, već su udahnjivali samo novi 
duh u poeziju, u likovnu umjetnost i glazbu i na taj način 
ostavili svijetu djela, koja će preživjeti sve škole i ostati 
uvijek nova i svježa. 

Djela, koja je stvorila prava i velika umjetnost, niti stare, 
niti se pomlađuju, na njih vrijeme ne djeluje, ona ostaju uvi¬ 
jek ista, jer ih čuva onaj vječno stvaralački duh, jedna i 
duboka sadržina, kojom su sazdana i koja, kao i piramide, 
prkose zatomom djelovanju vremena. 

Nazivi klasična, romantična, realistička, naturalistička, 
ekspresionistička i t, d. škola, često su samo oznake spo- 
Ijašnje naravi, a ako se dublje prodre u rad kakvog velikog 
umjetnika, opazit će se, da su u njemu zastupane sve te ra¬ 
zličite škole t. j. da on zapravo ne pripada nikakvoj, jer je 
njegov duh universalne prirode i sve ih apsorbira. 

Schakespeare, Milton, Goethe, Puškin i t, d. ujedno su i 
klasici i romantici, ekspresioniste i impresoniste, natura- 
liste i realiste, jer se sve te spoljašnje oznake nalaze u nji¬ 
hovim djelima. 

Pojedine dakle tako zvane umjeničke škole osnovali su 
oponašatelji velikih umjetnika, jer ne nalazeći u sebi do¬ 
voljno duševne snage da stvore nešto novo i originalno, 
prihvatiše samo dio umjetnikova stvaranja, u kojemu se jače 
izrazuje snaga njegova i koja više odgovara njihovim misli¬ 
ma i osjećajima, i stvoriše nove škole, koje su često postale 
besplodne i banalne, jer prava umjetnost nije samo jedno¬ 
strani izražaj uma, već odraz cjelokupne stvaralačke snage 
ljudskoga duha. 

Raznolike dakle umjetničke škole s njihovim osnivačima 
iščezle su vremenom ili izmijenile imena, — ali je duh ve¬ 
like umjetnosti! ostao živ i nepatvoren i dalje se razvija u 
pravcu onog idealnog savremenog i vječnog uspinjenja, 
spram kojega instinktivno teži ljudska um na svom trium- 
falnom putu napretka i civilizacije. 

I kod nas su se već od više vremena počeli javljati razni 
pokušaji u smjeru oživotvorenja novih umjetničkih škola, 
koje nisu izražaj koje jače umjetničke individualnosti, već 
samo oponašanja iz tuđine. No ti pokušaji kao da slabo 
uspijevaju, jer se kod nas u glavnome još sačuvalo zdravo 
shvaćanje umjetničkih ciljeva uopće i u tom smjeru, iako 
nekako sporo, razvija se naš intelektualni život i umjetničko 
stvaranje. 

To zdravo shvaćanje možemo zahvćJiti velikim prete¬ 
čama naše lijepe knjige, koji su nam ostavili uzore, u koje 
da se ugledamo i slijedimo i dalje usavršavamo, a nisu stva¬ 
rali posebnih umjetničkih škola, i zdravom stvaralačkom in¬ 
stinktu naroda našega, koji je u svojim umotvoriima otkrio 
svu svoju veliku dušu i pokazao pravi put k pravom cilju. 

Ostavljajući postrance dakle sve te nove i efemerne na¬ 
zive, naša je dužnost, da ozbiljno shvatimo umjetnički poziv 


uopće i da uznastojimo, da naše intelektualne produkcije 
budu čisti i nepatvoreni izraz naše nutrine, ne toliko po spo- 
Ijašnjoj formi, koja je sporedna, već po jedroj i zdravoj sa¬ 
držim, koja jedina stvara velika umjetnička djela. 

Stjepan Ilijić, 

POSLJEDNJA KNJIGA ALFREDA JENSENA 
U septembru god. 1921, svršio je Jensen svoje poslje¬ 
dnje djelo, obavio posljednju korekturu te se zaputio k 
nama na jug ,Tu je na putu u Beču dne 15. septembra umro, 
ne ugledavši više svoje posljednje knjige. U oktobru iza 
toga izašla je ta njegova knjiga, koju mi je poslala iz Stock- 
holma Jensenova supruga Karin Jensen kao zadnji pozdrav 
svog muža svom starom prijatelju. To je knjiga, koja je 
napisana na razvalinama Romanovih i Habsburga.^ 

Jensen je uvijek još za rata sanjao, da će se Austrija 
moći održati, pa da će pod svojim geslom Viribus Unitis 
stvoriti federalističku državu za sve svoje narode, što bi 
imalo biti uzorom za kasnije stvaranje Udruženih država 
cijele Europe, te da ne bi samo Nijemci i Madžari u monar¬ 
hiji dominirali. Svakako je bilo čudno, da su Madžari htjeii 
provoditi neku hegemoniju, na koju oni nisu imali nikakvo 
ni kulturno ni historičko pravo, dok su južni Slaveni prije 
naselili ove krajeve i imali stariju kulturu. Jasno je bilo da 
Slaveni napose Česi, ne će ratovati ni protiv Srba ni Fran¬ 
cuza ni Rusa, pa je s toga bila neoprostiva nepromišljenost 
navijestiti Srbiji rat. Austrijski car jednako kao i njemački 
car nije htio nikada da shvati pravu istinu, te se nije upu¬ 
štao u to, da riješi u svojoj monarhiji talijansko, slavensko i 
njemačko pitanje. Svemu su bili najviše Madžari krivi, koji 
nisu dopuštali trializma, te samoodređenje za slavenske na¬ 
rode u monarhiji, što je već biskup Štrosmajer zagovarao. 
Kad se prijestolonasljednik Ferdinand počeo ozbiljno ba¬ 
viti tim pitanjem, već je bilo prekasno, jer se već Srbija 
stavila na čelo pokreta uređenja jugoslavenskog pitanja pre¬ 
ma devizi: Austrija est delcnda! Kada je još Rumunjska pri¬ 
stupila antanti, onda je rekao Franjo Josip: Sada je kraj 
mojoj državi! A kad je umro, bio je to najteži udarac za mo¬ 
narhiju, koja se je konačno i raspala u nove države, koje 
ne će ipak po Jensenovu mnijenju moći posperirati bez au¬ 
strijskih Njemaca i Madžarske, te će buduća politička kon¬ 
stelacija kod nas biti savez podunavskih država, 

Rusiju naziva Jensen Bolševikijom. Ruski narod ako 
je još neuk, ipak je tako dobrodušan, iskren i gostoljubiv, 
da mu nema premca na svijetu. Zato je prionuo lako i uz 
bolševizam, što međutim ne smije da bude kulturnom za¬ 
padnom svijetu svejedno, jer je to ideja silna s mnogo mo¬ 
gućnosti da se ostvari. Svi poglavice bolševizma su sami Ži¬ 
dovi, koji kanda se hoće na ruskom narodu osvetiti za 
mnogobrojne progone protiv njihovih zemljaka. Narod je 
opet po staroj carističkoj metodi disciplinovan, te ni generali 
Wrangel ni Judenić nisu mogli uspjeti, da toj strašnoj životi¬ 
nji odbiju rogove. Ruski narod zapao je silno u svojem mi¬ 
stičkom fatalističkom pravoslavlju te svojim tradicijama, na 
čelu sa svojim plemstvom i carevima, te je pače posljednji 
miroljubivi car Nikolaj II, dao sagraditi sveopći mcđu- 
rodni hram u Haagu, dok su njegovi vođe i generali nastavili 
s agresivnom politikom te doveli do rata. Censura je u Bol- 
ševikija užasna, nitko privatni ne smije upotrebljavati ni 
brzojava ni telefona, novine i knjige smiju izlaziti samo po¬ 
sebnom dozvolom, a tako isto ne smiju strane novine U 

1 Alfred Jensen: Po Romanovs och Habsburgs miner. 
Kulturpolitiska nutidsstudier. Stockholm, A Bonniers forlag. 
1921. str. 194. 8®. 

Godina 1. 


»V U E N A Či 


državu pojedincima nego samo oblastima. Pošta tako reći 
ne funkcionira, jer i tu pazi strašna črezvičajna cenzura, 
jednako kao ,i tajna policija, koja pazi kretnje, svakog iole 
samo sumnjivog individua. Seljak je opet kmet, koji je mi- 
litariziran, te je prisiljen raditi na javnim radnjama. Pe- 
trograd i Moskva su strašno nastradali. Uslijed nestašica 
ogrijevnog drva spaljene su skoro sve drvene kuće, a sto¬ 
godišnje kulture je skoro nestalo u tim gradovima, koji se 
povraćaju barbarskoj dobi. Sveopća produkcija hrane i robe 
spala je u Rusiji vanredno i otuda glad, bolesti, epidemije, 
te je Rusija nakon prevrata izgubila oko 20 milijuna stanov¬ 
ništva. Školstvo je ha niskom' stepenu,' sveučilišna autono¬ 
mija je ukinuta kao i doktorat i mnogi ispiti, te su uvedeni 
radnički fakulteti. Mnogi glasoviti sveučilišni profesori i 
literati su bili maknuti, te su poginuli od’ gladi, tako Florinj- 
ski, Brandt, Šamatov, KrapOtkin, Merežkovski, ’Andrejev, i 
mnogi drugi. Slobodria ruska literatura razvila se sad za 
granicom, a u skoro svakom velikom gradu Europe nalazi 
se ruska tiskara i ruski nakladnici. U Stockholfflu' je izlazio 
rusko-švedski tjednik, te je osnovana nakladna knjižara Sje- 
vriiija- dgnji-Norrskensflamor pod redakcijom glasovitog 
švedskog-slaviste sveučilišnog profesora ti Upsali J. A. Lun- 
dela, te ruskog prbf, E. Ljatskoga, najboljeg poznavaoca 
ruske literarne historije i poslije sveučilišnog profesora u 
Pragu. Kasnije je ta knjižara Hasse Tulberga iz Stockholma 
penesena u Prag. 

Velike carske zbirke u Eremitaži nisu boljševici uništili, 
te su počeli izdavati male crvene knjižice ruskih klasika 
za puk,, i.tp ispravljenini pravopisom, izbacivši iz ruskog al¬ 
fabeta neka suvišna slova. Sva novija literatura je pisana u 
duhu boljševizma, a sovjet je pače izdao i natječaje za 
daljnja. takova djela. Cijeli boljševizam je po mnijenju Jen- 
sena karikatura od socijalne demokracije i komunizma, koji 
se ne da tako skoro i sistematski provesti, a posljedica je 
emigracija nezadovoljnika i potlačenih u Europu, među ko¬ 
jima je pošla velika grupa Wrangelovaca na Balkanski po¬ 
luotok. Rusija je veliki svijet za sebe, konzervativna seo¬ 
ska žemlja, koja ide svojim vlastitim mističkim putem i od 
koje še zapad nema.što da uči nego baš protivno, Rusija se 
imade učiti od Europe. Na ostalim Slavenima preostaje, da 
Rusiju privedu u eurppejsko kulturno kolo. 

Ukrajina je jpš malo, poznata zemlja, koja imade ve¬ 
like rijeke, koje vode do Crnoga mora i u Carigrad, te imar 
de dosta uspomena na Karla XII, a švedskih grobova imade 
dosta od Poltave, pa sve do Bandera, Ukrajina je nacionalno 
i etnografički posebna zemlja, te je uz Rusiju najveća država 
u Europi, od. Crnog mora ,đo rijeke -Sana preko Karpata. 
Kako je prirodno, bpgata,,ne .će da-je pusti ni .Rusija ni 
Poljska iz svojih ruku, jednako, kap što je na Balkanu sa 
Maćedonijom, Nakon .posljednjeg samostalnog hetmaiia u 
XVil. st. Bogdana Chmelnickoga postala, je Ukrajina vasal- 
nom državom Rusije,.koja je nacionalno htjela uništiti malo- 
ruski jezik, što je upravo kulminiralo god, 1877,, kada se 
Rusija zaratila s Turskom, da oslobodi svoju slavensku 
braću na jugu. God, 1918. probudio se i veliki. ukrajinski 
narpd, te je raširio po cijeloj Europi, sve do Stockholma, 
vanrednu propagandu za svoj jezik i za svoj narod. Međutim 
većina Ukrajinaca je danas pod boljševičkom vladom, dok 
je jedan dio pod poljskom, vladom, te se ne zna, kada će se 
opet stvoriti samostalna bivša država Ukrajina, Ukrajinci su 
više temperamentniji, Brički i mekši karakter nego li Rusi, 
a prema tome im je i nastala njihova narodna pjesma, po- 
pjevka i kultura. .(Svršit će se.) 


■ KNJIŽEVNE BILJEŠKE. 

»Misli i fantazije« — Š imun Vlah ov, lektor u.ni- 
v.erzitet.a Komensko.ga u Bratislavi.,— Za- 
g r e b,. N a d b i sk u p s.k a tiskara, 1922. — 

Baš ovih posljednjih, vremena pojavila se kod nas .po¬ 
novo stanovita forma pjesničkih sastavaka ..u prozi, koja 
je poznata u svjetskoj knijževnosti po umjetničkim sastav¬ 
cima .te vrste Turgenjeva: »Senila«, .Baudelairovih ,»Les 
poemes en prose«, Tomaseovih. »Iskrica«,, a kod. nas pak 
»Lišće« od Frana Mažuranića i. »Inje« od Rikarda Katalinića- 
Jeretova. No opaža se uopće, .da pisci takove vrsti pjesni.- 
čkih sastavaka, uzimaju te ..svoje produkte nekud na laku 
ruku i.misle, da je svaka tema zgodna za obrađiivanje pje¬ 
sama u prozi. U prvom redu treba istaći, da su se Turge- 
njev, Tommaseo, Baudelaire i ostali latili te vrsti pisanja u 
poodmakloj dobi, kad. im je već. bio posvema profinjen 
umjetnički ukus i kad su na školi života stekli veliko isku¬ 
stvo, da s visine gledaju na ljude i na njihove mane i po¬ 
roke. Ironija, koja izbija gotovo iz svih tih sastavaka, ironija 
je čovjeka, koji umije da se bolno smiješi, da krtikuje i 
podučava, da dakle dubinom uma prodre u srž ' društva i 
da finim sarkazmom šiba, katkad i do krvi, zlo, koje kao 
da se iz društva ne da inače ukloniti, 

»Misli i fantazije« g. Šimuna Vlahova, koje su izdane na 
hrvatskom i slovačkom jeziku, nisu se ni približile tom cilju. 
One su većinom kratke romantične pripovijesti, bez više 
idejne podloge, bez one stroge konciznosti stila, koju za¬ 
htjeva takova vrst poezije, a što je pak najvažnije, bež 
istaknutijih pointa pri kraju sastavaka, u kojim baš sastoji 
ona vrijednost . takove forme pjesništva — »Idila živ'đta« 
n. pr. je sastavak preveć fantastičke naravi, »Društvo' po¬ 
zlaćenih križeva« bez' jače idejne svrhe, »Iluzija« je pre¬ 
već iluzorne prirode, a »Djed i unuk«, više pripovijest nego 
li pjesma. — Jedino valjda u sastavku »Vojnikov duh« ima 
nešto poezije u prozi. 

»Bošković« astronomijski kalendar za prestupnu go¬ 
dinu 1924. 'V. godište. Izdaje zvjezdarnica hrvatskoga priro¬ 
doslovnoga društva u Zagrebu,' Cijena 25 dinara.: Ovaj: ka¬ 
lendar— jedini te vrsti u Jugoslaviji — sada se doštam- 
pava: i izlazi početkom augusta o, g.' s ovim sadržajem: I; 
dio. Kalendar rimokatolički, pravoslavni (ćirilicom'], mu¬ 
slimanski i židovski te narodna imena. — Podaci o plane¬ 
tima za pojedine mjesece. — 'Vrijeme izlaza Sunca, i Mje¬ 
seca, .-r-- Faze Mjesečeve i njegove najmanje i najveće da¬ 
ljine od Zemlje. — Perigej i apogej Sunca te pomrčine 
Sunca i Mjeseca. — II, dio: Efemeride Sunca, Mjeseca i 
planeta. — Glavni pojmovi sferne astronomije.- — -Razjaš¬ 
njenja efemeridama. — Elementi .Sunčeva sustava,.— Zvje¬ 
zdani svemir.-Srednja mjesta zvijezda 1924, 0, — Polu¬ 

dnevni lukovi zvijezda, —: Geogr. koordinate u Jugoslaviji,- 

Budući da naklada poradi znatnih troškova nije velika,- 
upozoruju se interesenti i prijatelji nauke o nebu, da se 
narudžbe već sada primaju uz gotov novac unaprijed, a 
knjige,će primiti franko, čim izađu. Knjižare imaju uz gotov 
novac unaprijed običajni popust. Narudžbe se šalju samo 
na adresu; Profesor Dr, Oton Kučera, upravitelj zvje¬ 
zdarnice, Zagreb, Jurjevska ulica 14, 

Upozorujemo; napose, da ovaj kalendar uza svoj prak¬ 
tični dio ima tu glavnu prednost pred ostalim knjigama te 
vrste, što daje lake i popularne upute o astronomiji, koja 
zanima ..danas sve slojeve pučanstva, i. što nam za njegovu 
kvalitetu jamči već samo ime našeg poznatog naučnjaka, 
gospodina dra. Otona Kučere. 


Izdavači i vlasnici: Dragutin Nemet i drugovi. 


Tisak »Tipografije« d. d. Zagreb. 

TVORNICA CIGARHNOO PAPIRA I TDUAKA D. D.. 

ZAOREB, niAKSiraiRSKA CESTA BROJ IO. 

preporuča svoje najbolje vrste cigeiretnog papira i to: 

„GOLUB”, „RIZ ABADIE", „SAMUM” I „CLUB" (EXTRABIS) 


štmi 

KRZNO 

prodale nanelfiiiUe 

mm DADN 

ZA6REB. ILICA 34 


INDUSTRIJA ŽELJEZNE ROBE D. D. 

liJ 

ZAGREB 

Patrinjtlia oUca 3 
TeUioii 7-43 

Proizvodi: svakovrsno željezno poknćtvo, peći, 
štednjake i dijelove istik, tačke, želj. prozore, 
stnbe, ograde kao i raznn dmgn željeznu robu. 
Cijene vrlo umjerene, a izvedba solidna i brza. 


Zahtifemaiie eicntk 

kosmetičkih preparata za njegu i 
poljepšavanje lica, finih sapuna, 
pudera, parfuma i kremova iz; 

JlobiUow-> 

JTlica 3« 



Hvao FEESCH, ZAaREB 

lElCA BROJ 40 

preporuča svoje bogato skladište svakovrsnog 

■naikfPiT i dljeOeH rabila 


uz umjerene cijene i solidnu pudvorbu. 




























UPRAVO IZAŠLO! 

ROMAN iZ DOBA PREVRATA G. 1918! 

SLAVKO JEŽIĆ: 

BRAK MALE RA 

ROMAN IZ OBIČNOG ŽIVOTA U VELIKO DOBA 
CIJENA DIN 30-- 

KNJIŽARE DOBIVAJU 25% POPUSTA 

NARUČUJE SE KOD: UPRAVE „VIJENCA'% ZAGREB, MEDULICEVA UL. 30. 


Stadska štedionica 

Cpitne stob. i fbr. ^tm>, ^ada Zajeba 
^eMnlsba ulica S Zagreb listao :iuđniibc ut 

UioštA X 215.000.000 — 

Prima uloške na uložne knjižice i na tekući račun. Izdaje 
čekove t kreditna pisma, te obavlja isplate na temelju akre¬ 
ditiva na [sva tu- i inozemna mjesta. Kupuje \ilprodaje valute 
i devize. Obavlja sve burzovne naloge savjesno i kulantno. 

Xa ufoiAe Jamii sh^d Za^eb. 


.TIPOOKAFIJA« D. D. ZAGREa 










